БИРДЕ-БИР ИСБИЛЕРМЕН ӨЗ ҲАЛЫНА ТАСЛАП ҚОЙЫЛМАЙДЫ » Informaсiyalɩq portal\nБИРДЕ-БИР ИСБИЛЕРМЕН ӨЗ ҲАЛЫНА ТАСЛАП ҚОЙЫЛМАЙДЫ\nӨзбекстан Республикасы Президенти Шавкат Мирзиёвтиң басшылығында 3-апрель күни коронавирус пандемиясы келтирип шығарған кризиске қарсы гүресиў шараятында исбилерменликти қоллап-қуўатлаў мәселелери бойынша видеоселектор мәжилиси өткерилди.\nХалықаралық экспертлердиң есап-санақларына қарағанда, пандемия дүнья экономикасына 2 триллион доллардан аслам зыян жеткериўи күтилмекте. Барлық орынларда саўда байланыслары, көплеген хызметлер тоқтап қалған.\nМәмлекетимизде бул кризистиң экономикаға кескин унамсыз тәсириниң алдын алыў мақсетинде зәрүрли илажлар әмелге асырылмақта. Мәмлекетимиз басшысының пәрман ҳәм қарарлары қабыл етилип, бизнес структураларына көплеген жеңилликлер ҳәм преференциялар берилди.\nМәжилисте Президентимиз кәрханалардың турақлы ислеўине жәрдемлесиў, барлық имканиятлар менен резервлерди толық қаратыў зәрүр екенлигин атап өтти.\n– Бир кәрхананың жумысын тоқтатыўына да «айрықша жағдай» деп қараўымыз керек. Себеби бул кәрханалар қаншадан-қанша жумыс орынлары менен шаңарақлардың дәраматын тәмийинлемекте. Жыл басында барлық ҳәкимлер исбилерменликти раўажландырыўы бойынша мүрәжат қабыл етип, үлкен шеклерди белгилеп алған едик. Ҳәзир сынақ дәўири. Қайсы ҳәким есап-санақты орнына қойып, ишки резервтен, жаратылып атырған имканиятлардан дурыс пайдаланса, бул шеклерге, әлбетте, ериседи. Исбилерменлерди ҳәр тәреплеме қоллап-қуўатлаў, аўырын жеңил етиў ҳәм барлық зәрүрли шараятларды жаратып бериў бүгинги күнде бурынғыдан да әҳмийетли, – деди Шавкат Мирзиёев.\nЖалпы ишки өнимниң тийкарғы бөлеги ҳәм халықтың бәнтлигин тәмийинлейтуғын 2 мыңнан аслам ири кәрханалардың жумысы улыўма тоқтамаўы кереклиги атап өтилди. Бул ушын олардың ҳәр бирине Президент кеңесгөйлери, Бас министрдиң орынбасарлары, министрликлер, уйымлар ҳәм банклердиң басшылары жуўапкер етип бириктирилди. Бул кәрханаларда карантин қағыйдаларына, Республикалық арнаўлы комиссияның қарарларына қатаң әмел еткен ҳалда жумыс алып барылады. Бириктирилген басшылар кәрханаларға инфраструктура ҳәм шийки зат тәмийнаты, өнимди ҳәм жумысшыларды тасыў, салық, кредит, бажыхана мәселелеринде әмелий жәрдем берип барады.\nРайон ҳәм қалалардың сектор басшылары өз аймағындағы кәрханаларды аталыққа алып, олар менен турақлы түрде бирме-бир ислейди. Район Экономикалық раўажланыў ҳәм кәмбағаллықты қысқартыў бөлиминде штаб шөлкемлестирилип, ҳәр бир исбилерменниң машқаласы шешип барылады.\n– Ҳәмме соны жақсы билиўи керек: бирде-бир исбилерменди өз ҳалына таслап қоймаймыз, – деди мәмлекетимиз басшысы.\nАйтып өтилгениндей, пандемия ақыбетлери аўыр тәсир ететуғын бул кәрханалар менен айрықша ислесиў зәрүр. Финанслық қыйыншылыққа ушыраған кәрханалардың басшылары жеңиллик алыў ушын банк ҳәм салық уйымларында сергиздан болып жүрмеўи керек.\nКризиске қарсы гүресиў қорынан социаллық тараў ҳәм басқа да инфраструктура объектлери қурылысына қосымша 3,6 триллион сумм ажыратылды. Бул қаржылар, ең дәслеп, өндирис инфраструктурасын раўажландырыўға қаратылады. Атап айтқанда, 152 жойбардың машқалалары шешилсе,10 мыңнан аслам жаңа жумыс орны жаратылады.\nВидеоселектор мәжилисинде экспорт мәселесине де тоқтап өтилди. Жүклерди темир жол арқалы контейнерде тасыў, станцияларда рефрижератор секцияларын көбейтиў зәрүрлиги атап өтилди. Жуўапкер хызметкерлерге мийўе-овощ өнимлериниң, тоқымашылық ҳәм электротехника қуралларының, қурылыс материалларының экспорты бойынша ҳәр бир кәрхананың машқаласын жедел шешип барыў бойынша тапсырмалар берилди.\nХалықты зәрүрли тутыныў товарлары, азық-аўқат, дәри ҳәм гигиена өнимлери менен тәмийинлеў мәселесине айрықша итибар қаратылды. Елимиздеги 358 дийқан базары ҳәм олардағы «Елге хызмет» кәрханасын тартып, мәҳәллелерде әпиўайыластырылған көшпели саўданы жолға қойыў илажлары белгиленди.\nҚалаберди, халықтың ықтыярында 4,5 миллион қыйтақ жер хожалығы бар. Жақын күнлерде олардан да өним алына баслайды. Бул адамларға қосымша дәрамат, халқымызға ырысқы-несийбе дәреги болады. Сонлықтан қыйтақ жерден өнимлерди сатып алыўшыларға карантинге әмел еткен ҳалда еркин ҳәрекетлениў ушын шараятлар жаратыў бойынша көрсетпелер берилди.\nБизге белгили, карантинниң дәслепки күнлеринен-ақ, халқымыз бирлесип, сақаўатлы инсанлар жалғыз баслы кекселер, жәрдемге мүтәж шаңарақларға жәрдем қолын созбақта. Бул ҳәрекетлерди муўапықластырыў ҳәм қәўипсизлик қағыйдаларын тәмийинлеген ҳалда әмелге асырыў мақсетинде қайыр-сақаўат жолында топланған өнимлер Ташкент қаласындағы «Өзэкспоорай»ға алып келинип, колл-центрге келип түскен мүрәжатлар тийкарында мәҳәлле ўәкиллери ҳәм волонтёрлардан ибарат топарлар тәрепинен мүтәж шаңарақларға тарқатылмақта. Буның ушын 20 «Дамас» автомашинасы ажыратылып, барлық қорғаныў қураллары менен тәмийинленген.\nМәҳәлле ҳәм шаңарақты қоллап-қуўатлаў министрлигине усындай тәртипти ўәлаят орайларында да шөлкемлестириў бойынша көрсетпе берилди.\nСаўда-санаат палатасы, «Өнермент» бирлеспесине коммерциялық банклер менен биргеликте быйыл өнерментшилик жойбарлары ушын ажыратылған 50 миллион доллар кредит қаржыларының ийелерине толық жетип барыўын тәмийинлеў ўазыйпасы қойылды.\nМәжилисте мәмлекетлик бюджет түсимлери прогнозының орынланыўына байланыслы мәселелер де кең түрде талқыланды.\nУсы жылдың биринши шерегинде бюджетке 24 триллион сум салық ҳәм 4,8 триллион сум бажыхана түсимлери жыйналып, барлық аймақларда дәраматлар прогнозы толық орынланған.\nМәселен, екинши шеректе тәбийғый газ сатыў көлеминиң азайыўы, мыстың дүнья базарындағы баҳасының төменлеўи сыяқлы дәреклер есабынан бюджетке салық түсими биринши шерекке салыстырғанда 1,4 триллион сумға азайыўы күтилмекте. Бундай жағдай бажыхана түсимлеринде де бақланады.\nБул жағдай қаржы, салық, бажыхана ҳәм басқа да экономикалық комплекс уйымларынан жоқары дәрежедеги таярлықты талап етеди. Сонлықтан жуўапкер уйымлардың басшылары кәрхана ҳәм исбилерменлердиң турақлы ислеўине жәрдемлесип, түсимлерди көбейтиў илажларын көриўи әҳмийетли екенлиги атап өтилди.\nВидеоселектор арқалы ҳәр бир жуўапкер министрлик, мәкеме, шөлкем басшыларының ҳәм Қарақалпақстан Республикасы Жоқарғы Кеңеси Баслығының, ўәлаятлар ҳәкимлериниң күн тәртибиндеги белгиленген мәселелер бойынша есаплары тыңланды.\n6-04-2020, 17:31 |


Хонликлар давридан қолган сарқитлардан воз кечиш даври келди… « Ўзбекистон Халқ Ҳаракати\nХонликлар давридан қолган сарқитлардан воз кечиш даври келди…\n03 June 2018 - 11:00\nКеча талабаларга “Ўзбек хонликларининг подшоҳ Россияси томонидан босиб олиниши” мавзуида маъруза ўтдим. Маърузадан олдин уларга “ақлий ҳужум” қилдим. Тарихни шунчаки ўтиб кетиш илмни сувга оқизиш билан баробар. Ҳар бир даврнинг яхши-ёмон томонини ёшлар чуқур англаб етиши лозим.\nУлар менга хонликлар даврининг камчиликларини топиб беришга ҳаракат қилишди.\nБу даврда илм-маърифат, бирлик, инсонга меҳр-муҳаббат кўрсатиш, инсон қадри каби олий тушунчалар унутилиб кетаёзганди. Оддий халқ-ку яшашда давом этган. Очкўз ва хоин хон, амирлар туфайли уларнинг ҳаёти кундан-кунга қийинлашиб бораверган.\nМен уларни гапга солиб Муҳаммад Хоразмшоҳни мисол келтирдим, унинг дабдабаси, “Аллоҳнинг ердаги сояси”, “Искандари соний” ва бошқа лақаблар билан кибрга тўлгани, адолатнинг анқонинг уруғидек топилмагани, қазо қилганда ҳатто битта кафан топилмагани, унинг аянчли интиҳоси, хонликлар даврида ҳам ер талашган хон, амирларнинг шу каби умрини бой берганини қайта-қайта талабаларга таъкидладим. Бировнинг бировдан устун турмаслиги, маҳаллийчилик ҳам аслида илмсизлик ва жаҳолат белгиси эканлигини яна бир бора эслатиб ўтдим.\nУлуғ олим Абу Нарс Форобий “Ҳар бир иш натижага қараб баҳоланади” деганини, аслида ҳамма бу дунёга бир хил келиб, бир хил келиб-кетиши, фақат фойдали китобу халқ учун қурилган иморатлар, савобли ишлар қолишини муҳокама қилдик.\nМен уларга ушбу даврни муҳокамага ташлар эканман, “Сизлар хонлар давридан қолган дабдаба, илмсизлик, мана шу жамиятга чирмашиб уни чирмовуқдек қуритаётган баъзи салбий анъаналарни йўқ қилиш, жамиятда фан-техника, тараққиётга йўл очишингиз керак. Мутахассис тайёрлайдиган олий таълим муассасаси мана шу ер” дея уларнинг гарданида давлат ва халқнинг ҳаққи борлигини яна бир бора англатдим.\nБугун бутун дунёда илм-фан тараққиёт деб ҳамма зир югурган даврда бизнинг дабдабаларимиз уларга қўл келиши ва улар томонидан чиқарилган нарсаларни у ёқдан бу ёққа ташиш билан умримиз ўтиши, бировларни бойитишимиз мумкинлигини ўйласак даҳшатли саҳна намоён бўлади. Мантиқан ўйласак умрини жой ва бойлик талашиб ўтказган хонларнинг бирор авлоди бугун бирор вилоятга эгалик қилмоқдами? Йўқ!!! Уларнинг ҳаммаси Аллоҳ берган умрни беҳудага совурган! Улардан фақат фақирлик, вайроналик, бировларга муте бўлиш тарихи қолган. “Худо ҳам Хоразмшоҳларга Чингизни, хонликларга чор маъмурларини бежизга рўпара қилмаган бўлса керак” деб ҳам ўйлаб қоласан киши.\nЎша даврда Европада илм-фан, техника инқилоблари бўлаётган, буғли машиналар, ишлаб чиқариш, капитал жамғаришга зўр бериб, ҳарбий қуроллар ишлаб чиқараётган, мустамлака тизими кенг қулоч отаётганини ва юз йил олдиноқ уларнинг хавфи пайдо бўлганини нима учун хонлар, амирлар, юрт устидагилар ўйламаган экан?! Нима учун хавфсизлик чораларини кўрмаган, бир-бири билан бирлашган ҳолда ажнабийларга қарши курашмаган. Уларнинг “миллий-ҳудудий чегара” ўйинлари туфайли халқимиз бўлиниб кетгани-чи?! Бу кўргуликларда уларнинг айби йўқмиди?! Тилимиз, динимиз, маънавиятимиз, миллатимизга қилинган хунрезликлар, не-не асл ўғлонларнинг отилиб-қирилиб кетишида хонларнинг айби борми йўқми?! Уларни деб пахтазорларда умримиз ўтмадими?! Энг даҳшатлиси маънавиятимиз, эски билимларимизга чанг солинмадими? Минглаб китоблар ёндирилмадими? Демак кейинги юз йилликдаги кўргуликларда яна хонлар, амирлар бош сабаб бўлиб қолмоқдалар. Бугун жоҳиллар томонидан уларнинг дабдабалари, ким ўзар ўйинлари давом этмоқда. Жадид боболаримиз ҳам халқимизни ривожланган жамиятда кўришни, уни биргалашиб қуришни истагандилар. Шу йўлда ўзлари ва ҳомийлар ҳисобидан мактаблар очиб халқни саводхон қилиш, диний ва замонавий билимларни бериш йўлидан боргандилар. Афсуски, уларнинг овози барвақт умуман чиқмайдиган қилиб ўчирилган, жисман йўқ қилинган.\nДарсда бугунги тараққиётдан Ўзбекистон узилиб қолмаслиги, давлатимиз томонидан бу борада катта ишлар қилинаётгани ҳақида ҳам тўхталиб ўтдик. Жадидларни на хонлик, на чор ҳукумати қўлламаган. Бугунги ёшларни қўллайдиган, маънавият ва билим байроғи остида фаолият юритаётган мустақил Ўзбекистондек улуғвор давлат ва жамиятимиз бор! Ана шу имконлардан максимал фойдаланиб бугун ёш авлод ёппасига билимга берилиб кетиши керак, бу улар ва мураббий-устозларнинг олдига жуда катта бурч ва вазифаларни қўяди. Энди мустақил Ўзбекистонни фан ва технологияларда ҳам мустақил қилиб берадиган ўқитувчилар армияси ишлаши керак!\nТаълимда япон, корейс, Европа моделлари яхши ўрганилиши лозим.\nМисол учун: Ёшларга японларнинг ишдан кейин ҳатто ўз уйига боришга вақти йўқ. Ухлаб дам олишлари учун махсус кабиналар қурилган, бизнинг ана шу жараёнлардан узоқ бўлишимиз бировлардан қолиб кетишимизга сабаб бўлиши мумкин.\nҲозирги ёшлар ўз мутахассисликларини билишлари билан бирга 3-4 та тилни билиши, бутун дунё саҳнида рақобатбардош кадрлар бўлиб етишиши керак. Махсус мактабларда ётоқхоналари билан тайёрлаш ишлари йўлга қўйилса ҳам натижаси яхши бўлиши мумкин.\nБиз фарзандларимизга гўдаклигидан бошлаб тарбия бериб бориш, уларда турли лаёқатларни шакллантириш, йўналтириш, уларнинг ақлий ривожланишига инвестиция киритишимиз, пул тикишимиз жуда ҳам долзарб масалалардандир. Болаларимиз бир дақиқа бўш қолмасин, уларни қизиқтирадиган, ақлини чархлайдиган, мантиқан ўйлатадиган ва аҳлоқини мустаҳкамлайдиган маълумотларни тинимсиз бериб боришимиз керак. Тил ўргатиш, конструкторлик ўйинларини ўйнатиш, шеър ва Қурьон сураларидан ҳам ёд олдириш, ҳадисларнинг мазмунини сингдириш, тарихий қаҳрамонларнинг ибратли ишларини кўрсатиб бериш уларнинг маънавиятли бўлишига катта имкон яратади. Биз қураётган махсус мактаблар қошида ҳам мактаб боғчалар қурилса ва у ерларга энг иқтидорли болалар саралаб олинса ўйлаймизки, 9-12 асрлардаги каби олимлар авлоди биздан ҳам етишиб чиқади ва яна илм-фан, технология тараққиётида юқори ўринларни эгаллаб борамиз.\nБир нарсани таъкидлаймизки, бу борада таниш-билишчиликка умуман йўл қўйиб бўлмайди. Бу ишни катта Ҳайъат ота-оналарнинг кузатуви билан амалга ошириши керак.\nХонликлар даври сарқитларидан воз кечиш даври келди…


O‘zLiDeP раҳбари А.Хаитов хоразмлик сайловчилар билан учрашди | O'zLiDeP\nO‘zLiDeP Сиёсий Кенгаши Ижроия қўмитаси раиси А.Хаитов партия ғоя ва мақсадларини аҳоли онгига сингдириш, сайловчилар билан мулоқот қилиш мақсадида Хоразм вилоятига борди.\nПартия етакчиси вилоятдаги ташрифини Хива туманидаги “Khiva Silk Fabric” маъсулияти чекланган жамияти фаолияти билан танишишдан бошлади.\nКластер усулига асосланган корхона йилига 140 тоннадан зиёд қуруқ пиллани қайта ишлаш қувватига эга. Бу ерда 110 киши, асосан аёллар иш билан таъминланган. Эътиборлиси, корхонада ишлаб чиқарилаётган маҳсулотлар хорижий давлатларга экспорт қилинаётир.\nА.Хаитов корхона фаолияти билан танишди, ишчи-ходимлар билан суҳбатлашди. Партия сайловолди дастурида белгиланган устувор вазифалар ҳақида тўхталиб ўтди. Ишлаб чиқариш кўламини кенгайтириш, иш ўринларини кўпайтириш бўйича зарур тавсиялар берди.\nУчрашув давомида Олий Мажлис Қонунчилик палатаси депутатлигига номзод А.Қутлимуратов сўзга чиқиб, ўзининг сайловолди дастури юзасидан маъруза қилди.\nШу куни партия етакчиси Хива туманида ташкил этилган байрам тадбирида иштирок этиб, йиғилганларни Қишлоқ хўжалиги ходимлари куни ҳамда Ўзбекистон Республикаси Конституцияси қабул қилинганининг 27 йиллик байрами билан чин дилдан табриклади. Барчани 22 декабрь куни бўладиган Олий Мажлис Қонунчилик палатаси ҳамда маҳаллий кенгашларга бўлиб ўтадиган сайловларда фаол иштирок этишга чақирди.\nO‘zLiDeP Сиёсий Кенгаши Ижроия қўмитаси раиси А.Хаитов бошчилигидаги партия вакиллари куннинг иккинчи ярмида Хива шаҳридаги мўъжизавий “Ичан-Қалъа” давлат музей-қўриқхонасига ташриф буюрди.\n“Туризмни ривожлантиришда музейларнинг муҳим ўрин тутиши барчага аён. Айни пайтда сайёҳларда уларни томоша қилиш билан бирга, ўзбек халқи маданияти, санъатини жонли лавҳалар орқали кўришга қизиқиш кучайди. Шу сабабли бугун мамлакатимизда сайёҳларга қўшимча шарт-шароит яратиш, туристик шохобчаларни янада кенгайтиришга алоҳида эътибор қаратилмоқда. Партиямиз сайловолди дастурида ҳам туризмни жадал ривожлантириш, ҳудудларнинг туристик салоҳиятидан тўлиқ ва самарали фойдаланишдек муҳим йўналишлар ўз ифодасини топган”, – дейди А.Хаитов.


Шавкат Мирзиёев Испания қироли билан учрашди: Икки давлат иқтисодий ҳамкорликни кенгайтиради\n19:00 / 09.06.2017\nЎзбекистон Республикаси Президенти Шавкат Мирзиёев ШҲТнинг Остона саммити доирасида Испания Қироли Филипп VI билан музокара ўтказди. Бу ҳақда ЎзА хабар берди.\nЎзбекистон раҳбари икки мамлакат ўртасидаги анъанавий дўстлик муносабатлари узоқ ўтмишга бориб тақалишини таъкидлади.\nОлти аср муқаддам Соҳибқирон Амир Темур ва Кастилия қироли Энрике III саъй-ҳаракати билан Самарқандда ва Кастилия пойтахти Сеговияда элчихоналар таъсис этилган. Ўзаро ҳамкорликнинг бугунги юксак даражасига Ўзбекистон Республикасининг Биринчи Президенти Ислом Каримов ва Қирол Хуан Карлос I ўртасида қарор топган алоҳида муносабатлар туфайли эришилди.\nШавкат Мирзиёев ва Филипп VI суҳбатда икки томонлама муносабатларни ривожлантириш истиқболларини муҳокама этиб, халқаро аҳамиятга эга долзарб масалалар юзасидан фикр алмашдилар.\nТомонлар давлатлараро алоқаларни кенгайтиришда олий даражадаги мулоқот муҳим ўрин тутишини таъкидлади. Ташқи сиёсат маҳкамаларининг мунтазам маслаҳатлашувлари нафақат долзарб минтақавий ва халқаро сиёсат масалалари бўйича фикр алмашиш, балки турли даражадаги келгуси учрашувлар жадвали ва кун тартибини ишлаб чиқиш ҳамда келишиш имконини бермоқда.\nДавлатлараро муносабатларнинг муҳим буғини бўлган савдо-иқтисодий ва инвестициявий ҳамкорликни ривожлантириш масаласи ҳам томонлар диққат марказида бўлди.\nИкки томонлама савдо соҳасида кўплаб қулайликлар яратилиб, сезиларли даражада, яъни жорий йилнинг дастлабки 4 ойида тўрт баробар ўсишга эришилганига қарамасдан, бу борадаги кўрсаткичлар ҳамон юқори эмас. Ўзаро савдо ҳажмини кўпайтириш ва таркибини кенгайтириш зарурлиги қайд этилди. Ўзбекистон билан Испания бунинг учун барча имконият ва салоҳиятга эга экани таъкидланди.\nЎзбекистон мамлакатимизда Испания бизнесининг, хусусан, нефть-газ, энергетика, кимё, фармацевтика, тўқимачилик, пардозлаш материаллари ва сопол маҳсулотлар ишлаб чиқариш соҳасида юқори технологияли корхоналар ташкил этиш бўйича қўшма лойиҳаларни амалга ошириш орқали кенгайишидан манфаатдордир.\nИспания туризм соҳасида улкан натижаларга эришган ва бу борада жаҳон миқёсида илғор тажрибага эга. Шу муносабат билан томонлар ушбу соҳада узоқ муддатли тизимли ҳамкорлик ўрнатиш, бошқача айтганда, стратегик шерикликни йўлга қўйиш имкониятларини муҳокама қилди.\nИқтисодий ҳамкорлик бўйича ҳукуматалараро қўшма комиссия ташкил этиш ва унинг дастлабки мажлисини шу йил Тошкентда ўтказиш тўғрисидаги масала ҳам кўриб чиқилди.\nШавкат Мирзиёев Испания қироли


БАА операторлари WhatsApp овозли қўнғироқларини тўсиб қўйишди » Ўзбекистон янгиликлари – Zamin.uz\nБАА операторлари WhatsApp овозли қўнғироқларини тўсиб қўйишди\nБироз аввал WhatsApp месcенжери Android операцион тизимида ишловчи қурилмалар учун овозли қўнғироқлар хизматини киритган эди. Бу функцияга эга бўлиши учун мессенжерни янги 2.11.531 версиясигача янгилаш талаб қилинади.\nБироқ WhatsApp’нинг бутун дунёдаги фойдаланувчилари бу янги функциядан хурсанд бўлаётган бир пайтда БАА телекоммуникация операторлари бу борада салбий фикр билдирмоқда. WhatsApp’нинг янада тамкомиллашган коммуникацион платформани яратишдаги ҳаракатлари БААда ортиқчалик қилмоқда.\nХусусан, БААнинг иккита йирик алоқа оператори – Etisalat ва Du компаниялари амирлик мижозлари учун WhatsApp’нинг овозли қўнғироқлар хизматини тўсиб қўйди. WhatsApp’нинг баъзи фойдаланувчилари Wi-Fi орқали бу функцияни ишлатишга муваффақ бўлишган. Бироқ бу имконият ҳам бир неча кун ичида йўққа чиқарилиши мумкин.\n21:35 WhatsApp иловасида яна бир янги имконият пайдо бўлди\n17:58 WhatsApp’да видеоқўнғироқлар функцияси пайдо бўлиши мумкин\n13:56 Интернетда “WhatsApp”нинг янги функциялари тасвирлари пайдо бўлди


“Соат 21:00гача ўчирманглар, ундан кейин ўчираверинглар” – Сирдарё ҳокими чекка қишлоқда тунаб қолган вақтда “свет” ўчди\nСирдарё вилояти ҳокими Ғофуржон Мирзаев энг чекка қишлоқларнинг бирида тунаб қолди. Бу ҳақда вилоят ҳокимлиги хабар қилди.\nМаълум бўлишича, ҳоким кеча, 9 январь санасида Ховос тумани “Бинокор” маҳалласида тунаб қолган. Ҳудуд раҳбари у ерда мавжуд муаммоларни ўрганган ва уларни ҳал қилиш бўйича топшириқлар берган. Ана шундай муаммолардан бири электр энергияси экани маълум бўлди. Ҳоким ҳудудни кўздан кечираётган вақтда айрим кўчаларда “свет” йўқлигини кўрган ва уни ҳал қилиш бўйича соҳа раҳбарларига топшириқ бериб, чироқни қайси вақтда ўчириш кераклиги ҳақида гапирган.\n“Овқат пайтида ўчирма дейяпман. Соат 9(21:00)гача ўчирманглар, кейин ўчираверинглар. Бу ерда соат 8(20:00)да ўчди. 2 та транфсформатор қўясан, мана бу кўчаларни ҳам янгилайсан”, – дея топшириқ берган ҳоким масъул раҳбарга.\nТаъкидлаш жоиз, сўнгги кунларда ҳокимлар чекка ҳудудларга ташриф буюришмоқда. Аввалроқ Андижон вилояти ҳокими Асака туманига бориб, фуқаролар билан гулҳан атрофида суҳбатлашган эди.\nххх 12 январ 2021 11:58\nБуларнинг хаммаси рисовка хукуматни алдаш учун рол уйнаяпти.ажойиб артист гап йук.яхши томони хонасидан чикишни урганаяпти.олдиндан туман хокими тайёрлаб куйган жойга боради бу РЕКЛАМА ХОКИМ ИШЛАЯПТИ.ОЛДИДА ОРТИДА ГАИ БИЛАН ЮРИБДИДА\nНосиржон 11 январ 2021 03:47\nЯхшиям тунаб колибди булмаса бу кишлокларда свет учайотганлигини хоким жаноблари билмасдан утиб кетишар экан.Хокимлар вазирлар учун бу янгилик булса керакда .\nУсмон 10 январ 2021 22:20\nЧеклаш деган нарса йукку авария бор\nИии 10 январ 2021 20:06\n2021йилнинг илк қовуни пишибдию-а.\nОтабек 10 январ 2021 19:55\nХайф сенларга 8га учирма 9га учирмиш\nИии 10 январ 2021 19:16\nОооо... Химматизи чеки йўқ хоким бува. Тўғри айтасиз, ўчироврилар, халқ ўлиб қолмайди\nMer 10 январ 2021 19:02\nКанча одамлар ток йук, операция столида улиб кетди, яна канча бемор ногирон одамлар совук коронгу хоналарда азоб чекяпди. Хеч кимга хеч нарса дея олмайди бефойда хаммаси.\nОтасига рахмат бориб бир кеча булса хам курибдику. Бизда бу холатлар бир умрлик буляпди.\nЎзбекистон янгиликлари » Сиёсат » “Соат 21:00гача ўчирманглар, ундан кейин ўчираверинглар” – Сирдарё ҳокими чекка қишлоқда тунаб қолган вақтда “свет” ўчди


Ўзбекистон: Молочная кухня нега ёпиляпти? - BBC News O'zbek\nФирма муассиси Шуҳрат Қаюмовга кўра, "Молочноя кухня" бренди остида маҳсулот чиқарадиган корхонаси жойлашган ерни тортиб олишга ҳаракат 5 йилдан бери давом этмоқда.\nШу вақтгача Ўзбекистон Республикаси хусусийлаштирилган корхоналарга кўмаклашиш ва рақобатни ривожлантириш давлат қўмитаси "Diyor biznes"ни ерни ноқонуний хусусийлаштирган деган важ билан маҳкамага берган.\nБироқ маҳкама тадбиркорнинг фойдасига ажрим чиқарган. Сабаби тадбиркор ерни хусусийлаштириш жараёнида иштирок этмаган, балки ер хусусийлаштирилиб бўлинганидан сўнг уни сотиб олиш шарти билан ижарага олган.\n"Молочная кухня" бренди остида сут маҳсулотлари ишлаб чиқарадиган "Diyor biznes" фирмасида 100 дан ортиқ ходим ишлайди. Корхона 2018 йилда 5 миллиард сўмдан ортиқ маҳсулот сотган.\nБир вақтлар Тошкент илмий текшириш институтига қарашли бўлган ерларда бугун тадбиркорлик объектлари жойлашган.\nЮнусобод туман "Шайх Шивли" маҳалласидаги 7 гектардан ошиқ жой пойтахт марказига жуда яқинлиги учун тортишилаётгани айтилади.\nУшбу ҳудудда жойлашган Novopharma Plus Британия-Ўзбекистон қўшма корхонаси ҳам зудлик билан ёпилиш қарорини олди.\nКорхона раҳбари Олим Аббасов 4 йилдан бери 1,2 гектар ерни олиб қўйишга ҳаракатлар бўлаётганини айтди.\nЮгур-югурлар натижасида бир вақтлар 300 киши ишлаган корхонада бугун 60 нафар ишчи қолган.\nТадбиркорлар бу ерларга кейинчалик Техно парк қурилиши мумкинлигини айтишмоқда.\nТадбиркор Шуҳрат Қаюмов\nБироқ Тошкент шаҳар ҳокимияти бу хабарларни рад этди.\n"Ҳеч қандай технопарк ёки савдо объекти қуриш режаланмаган", деган жавобни берди Тошкент шаҳар ҳокимияти матбуот хизмати.\nДавлат санитария эпидемиология назорат маркази бу ҳудудлар ишлаб чиқариш учун хавфли деган хулоса берган.\nМарказ Соғлиқни сақлаш вазирлиги агентлигининг 2019 йил 10 апрелда чиқарган маълумотига таянган\nУнда бир вақтлар Тошкент илмий текшириш институтида бактериологик дорилар ишлаб чиқарилган, дейилган.\nДавлат санитария эпидемиология назорат маркази корхона яқинида ҳайвонларнинг 3 та қабристони борлигини таъкидламоқда.\nТадбиркор Шуҳрат Қаюмов бу даъволарда асос йўқлигини, давлат ташкилоти унга хавфли қабристон борлиги тўғрисидаги керакли ҳужжатларни кўрсата олмаганини айтди.\n"Ёнимизда маҳаллада одамлар яшаб келмоқда. Маҳсулотимиздан бирор киши шу вақтгача касалланганлиги тўғрисида бирорта ҳолат йўқ. Маҳалладаги одамлар СЭС келтирган сабабларни жшитиб клмоқда. Чунки улар шу ерда болалигидан чопиб катта бўлишган. Ҳаммасининг орқасида ерни олиш сабаби ётмоқда деяпти улар", дейди у.\nИжро органларидаги Би-би-си манбаси бу ҳужжатлар "махфий" бўлганлиги учун тадбиркорга кўрсатилмаётганини айтди.\nЎзбекистон Республикаси Бош давлат санитария врачи муовини Баҳром Алматов корхонанини 19 апрельгача ёпиш қарорини берган.\nБироқ тадбиркор маҳкамага арз қилгач, суд корхонанининг ёпилиш муддатини ҳозирча 24 апрелгача қолдирган.\nШиркат маҳкамада давлат санитария эпидемиология назорат маркази қарори асоссиз эканлигини исботлашга уриниб кўради.\nАҳолини сут маҳсулотлари билан таъминлаб турган тадбиркор корхонаси ёпилса зарар остида қолишини айтмоқда.\n"Ҳар куни фермердан бир тонна сут олишим керак. Агар олмасам бу пулга куяман. Олти ойлик шартномам бор. 100 ходимим ишсиз қолади. Ўзим ҳам молиявий зарар кўраман", дейди Шуҳрат Қаюмов.


“Даракчи”нинг 17-сони 28 апрелдан сотувда\nЛОЛАНИНГ “СОҒИНДИМ” КЛИПИ РАЙҲОННИНГ МУХЛИСЛАРИНИ РАНЖИТДИ\nМухлисларнинг “Лола дугонасининг турмуш ўртоғи билан эҳтиросли саҳналарда чиқиши шартмиди?”, “Нега айнан Йигитали?” каби саволларига Лола ва Йигитали нима деб жавоб беришганини билишни истасангиз, “Даракчи”нинг 17-сонини ўқишни унутманг.\nКАНИЗА ҲАМКАСБЛАРИ ВА УЛАРНИНГ ЁРДАМЧИЛАРИНИ НЕГА АЙБЛАДИ?\nКаниза ҳамкасблари Муниса, Лола, Райҳон, Сарвар ва Комил ва яна кимларни ғоя ўғрилигида айблади... Унинг танқидини санъаткорлар қандай қабул қилишди? Буларнинг барчаси билан “Даракчи”нинг янги сонида танишишингиз мумкин.\n“Стипендияни контрактга ўтказса бўладими?”, “Светафор ишламаса, қаерга мурожаат қилиш керак?” каби саволларга мутахассисларнинг жавоблари билан ҳам “Даракчи”нинг 17-сонида танишишингиз мумкин.\nАВВАЛ ЧИПТА СОТИЛИБ СЎНГ КОНЦЕРТ РЕЖАЛАШТИРИЛАДИМИ?!\nКонцерт бераётганидан бехабар бир қанча хонандлар қаторида реклама қилинган концерт баннерида марҳум хонанда Шахнозабонунинг ҳам суратини қўйган тадбиркор бу ишини қандай изоҳлади?


18 ноябр куни Қоҳирада музокара ўтказган Миср президенти Муҳаммад Мурсий (ўнгда) ва қувғинда бўлган ҲАМАС етакчиси Ҳолид Машъал.\nАйни пайтда ҲАМАС ҳарбийлари ҳам Исроил томонига ўнлаб ракета ҳужумини амалга оширгани хабар қилинмоқда.\nҒазода ҲАМАС ва Исроил ҳарбийлари ўртасидаги қуролли низо 6 кундирки давом этмоқда ва Фаластин томони ўтган тундаги ҳужумлар чоғида яна 11 киши қурбон бўлганини маълум қилди.\nЯкшанба куни Исроил бош вазири Бенямин Нетаняху Ғазо секторига нисбатан ҳарбий амалиётлар кўлами "янада кенгайиши"ни маълум қилган.\nВазирлар маҳкамасидаги йиғилишда гапирган Нетаняҳу исроиллик ҳарбийлар ҳужумларни кескинлаштиришга тайёрлигини таъкидлади.\n- Исроил Мудофаа кучлари Ғазо секторидаги 1000 дан зиёд объектни нишонга олди ва бундан буён бундай амалиётлар ҳар дақиқа давом этади. ҲАМАС ва шу каби террор гуруҳларига бизга қилган ҳужуми қимматга тушади. Исроил Мудофаа вазирлиги ўз амалиётларини янада кенгайтиришга тайёрланаяпти, деди Исроил бош вазири Бенямин Нетаняҳу.\nИсроил ҳарбийлари якшанба куни ҲАМАСнинг хавфсизлик хизмати бош қароргоҳини нишонга олганини маълум қилган эди.\nФаластинлик гувоҳларнинг айтишича, Эроннинг Ал-Қудс сателит телеканали ҳам якшанба кунги ҳужумлар натижасида вайрон бўлган.\nЭрон матбуотига кўра, телеканал биносига икки марта бомба ташланганва натижада, олти маҳаллий журналист жароҳатланган.\nИсроил томони телеканалга қилинган ҳужумни ҲАМАСнинг телеканал антенналаридан фойдалангани ва шу боис, унинг биноси нишонга олингани билан изоҳлади.\nШунингдек, исроиллик ҳарбийларнинг айтишича, якшанба куни Ғазо томонидан отилган учта ракета Исроил ҳудудига келиб тушган.\nАйни пайтда Ғазо чегарасига келтирилган исроиллик минглаб танк қуруқлик орқали ҳужум бошлашга шай ҳолатда турибди.\nЧоршанба куни Исроил томонидан Ғазо минтақасининг бомбардимон қилиниши оқибатида ҲАМАС лидерларидан бири Аҳмад ал-Жабарий ўлдирилган эди.\nҲАМАС ўз лидерларини ўлдириш орқали Исроил ўзига “дўзах эшикларини очгани”ни таъкидлаб, баёнот берган.\nҚўшма Штатлар Ғазо минтақасидаги ҳар икки томонни зиддиятнинг ёйилишидан воз кечишга чақирди.\nОқ уй баёнотида зиддиятга фаластинлик жанггарилар томонидан Исроил ҳудудига ракета зарбалари берилгани сабаб бўлгани таъкидланган ва Исроилнинг мудофаа ҳуқуқи эътироф этилган. Фаластин вакиллари эса Вашингтонни тарафкашликда айблаган.\nШанба куни Миср президенти Муҳаммад Мурсий таклифига кўра Қоҳирага ҲАМАС раҳбари Холид Машъал ҳамда Туркия Бош вазири Ражаб Тоййиб Эрдўғон борди.\n2002 йили араб ўлкалари Исроилга Фаластин ҳудудларидан қўшинларини олиб чиқиш ва қочқинларга ватанга қайтиш имконини бериш эвазига дипломатик эътирофни таклиф қилган эдилар. Эндиликда Араб давлатлари лигасининг Исроилга нисбатан позицияси кескинлашиши мумкин.\nМаълумотларга кўра, сўнгги кенгашида Лига ўз делегациясини кейинги икки кун ичида Ғазога юборишга қарор қилган.


Кобулда аёллар ўз ҳуқуқларини талаб қилиб, намойиш ўтказди – Газета.uz\nАфғонистон пойтахтида аёллар ўз ҳуқуқларини талаб қилиб, «БМТ сукунати — уят», «Аёллар — одам», «Биз очмиз» каби шиорлар билан намойиш ўтказди. Улар БМТни «Толибон»га аёллар ҳуқуқларини тан олиши учун босим ўтказишга чақирди.\nLotinchada 26 октябр 2021, 15:20 Жаҳон\nАфғонистон пойтахти Кобулда бир неча аёллар яна бир бор ўзларининг ҳуқуқларини таъминишини талаб қилиб, намойиш ўтказди. Толиблар митингни тарқатиш учун куч ишлатди, деб хабар берди намойиш иштирокчилари РИА Новости`га.\nАёллар «БМТ сукунати — уят», «Аёллар — одам», «Биз очмиз» каби шиорлар билан чиқишган. Намойишчилардан бири Шиба Руфи РИА Новости`га телефон орқали «Толибон» намойишга чиқиш учун жуда чекланган вақт берганини, шундан сўнг улар оломонни куч ишлатиб тарқатишганини айтган.\n«Намойиш аёллар ҳуқуқларини, айниқса, ҳукуматда ишлаш ҳуқуқини ҳимоя қилишга қаратилган эди. Биз ўз мақсадимизга эришмагунча, аёллар ҳуқуқлари учун курашамиз», — дейди Рут.\nЎзини Муска деб таништирган яна бир намойишчи кўплаб аёллар толиблардан қўрқиб, намойишга қўшилмаганини таъкидлади.\n«Биз БМТни «Толибон»га аёллар ҳуқуқларини тан олиши учун босим ўтказишга чақирамиз», — деди у.\nРИА Новости эслатиб ўтишига кўра, толиблар аввалроқ аёллар ҳуқуқлари ҳимоя қилинишини, лекин Ислом дини доирасида бўлишини ваъда қилган ва аёлларнинг ўз ишини бажариши учун тегишли қоидалар ишлаб чиқишга ваъда берган эди.\nАёллар олдинроқ ҳам Афғонистоннинг бир қанча шаҳарларида бир неча бор намойиш ўтказиб, янги ҳокимиятни ўз ҳуқуқларини ҳурмат қилишга, ҳукумат ва маҳаллий ҳокимият органларида вакиллигини таъминлашга чақирган эди.\nТолиблар ўрта таълимдаги қизларнинг мактабга боришини чеклаганди. Кобулда давлат хизматида ишловчи аёлларга ишга чиқиш тақиқланиб, фақат айрим касб эгаларига ишлашга рухсат берилди. «Толибон» расмийлари бу ҳолатларни «хавфсизлик нуқтаи назаридан» дея изоҳлаган.\nСўнг ҳаракат вакили Забиҳулла Мужоҳид Афғонистонда аёлларнинг таълим олиши учун «шароит тайёрланаётгани» ва аёллар эркаклар билан бир хил фанларни ўқишини маълум қил. «Жинсига қараб алоҳида дастурлар бўлмайди ва дипломлар дунёда тан олинади», — деган эди у.\n«Газета.uz» The Guardian нашрининг Кобулдаги вакилига таяниб, «Толибон» ҳаракати Афғонистон ҳудудлари ва чегараларида ўз назоратини ўрнатганлиги фонида Кобулдаги афғон аёли — талаба қизнинг кечинмалари ёритилган мақоласи таржимасини эълон қилган эди.


Шавкат Мирзиёев: "Туристларни тарихимиз ва қадриятларимиз билан жалб қилишимиз мумкин" (фото)\nCана : 30-11-2018 / Сиёсат, Туризм, Фото / кўрилди: 68\nПрезидент Шавкат Мирзиёев Хива темир йўл вокзали билан "Ичан-қалъа” мажмуаси ўртасида барпо этилаётган хиёбонни кўздан кечирди. Бу ҳам давлатимиз раҳбарининг аввалги ташрифлари чоғида берилган топшириқ ижроси бўлиб, Хивага янгича қиёфа бағишлади.\nХиёбоннинг икки тарафида икки қаватли туризм объектлари қурилган. Уларнинг биринчи қаватида ҳунармандчилик устахоналари, савдо ва маиший хизмат дўконлари, иккинчи қаватида оилавий меҳмонхоналар, ресторанлар ташкил этилган. Бу хиёбон ва шохобчалар сайёҳларга қўшимча қулайлик яратиш билан бирга одамлар учун иш ўрни, даромад манбаи ҳам бўлади.\nПрезидентимиз шу ерда Хоразм вилоятининг туризм салоҳиятини ривожлантириш, Хива шаҳрининг тарихий қисмини батафсил режалаштиришга оид лойиҳалар билан танишди. Бу ҳақда давлат раҳбарининг матбуот хизмати хабар берди.\nУларда мамлакатимизда халқаро бренддаги меҳмонхоналар бунёд этиш, савдо ва сервисни кенгайтиришга қаратилган режалар тақдим этилди.\n- Ўзи бизнес нима дегани? Манфаат дегани. Ўзбекистонда туризм жуда манфаатли, истиқболли соҳа. Шунинг учун бу соҳага тадбиркорларни, инвесторларни кўпроқ жалб этиб, уларга «яшил йўлак» қилиб бериш керак, - деди давлатимиз раҳбари.\n- Биз чет эллик туристларни қадимий тарихимиз ва қадриятларимиз билан жалб қилишимиз мумкин. Лекин Хоразмнинг, Хиванинг тарихи тўлиқ ўрганилмаган, уни таништириш бўйича тизим ҳам йўқ. Шунинг учун Хоразм тарихини энг қадимги даврдан бошлаб йилма-йил ўрганиб, одамларга содда тилда тушунтиришни йўлга қўйиш керак. Муҳим даврлар ва воқеалар, ҳар бир хон ҳаёти бўйича шоу-румлар ташкил этиб, сайёҳларни қизиқтириш зарур. Хивага келган одам катта таассурот, билим олиб кетсин, бу ерда кўпроқ қолиб вақтини мазмунли ўтказсин, деди Шавкат Мирзиёев.\nЎзбекистон Фанлар академияси, Хоразм Маъмун академияси, Туризм қўмитаси ва бошқа тегишли ташкилотларга шу бўйича топшириқлар берилди.\nШавкат Мирзиёев Tashkent City халқаро бизнес маркази қурилишини кўздан кечирди.\nПрезидентнинг Фарғона вилоятига ташрифи ниҳоясига етди\nШавкат Мирзиёев Жиззах вилоятига ташрифини бошлади


Италияда ноқулай об-ҳаво туфайли рўй берган табиий офатлар оқибатида кўрилган зарар 3 млрд. еврони ташкил этди. Бу ҳақда ANSA агентлиги мамлакат инфратузилмалар ва транспорт вазири Данило Тониелли маълумотига асосланиб хабар берди.\nКучли шамоллардан азият чеккан Лигурия округига ташриф буюрган вазир минтақада фавқулодда вазият эълон қилинишини билдирди. Унинг сўзларига кўра, яқин кунларда Вазирлар кенгаши мажлиси бўлиб ўтади ва унда ноқулай об-ҳаво сабаб жабр кўрган туманларни тиклаш учун масъул комиссар тайинланади.\nМаълумот учун, Апеннин оролига бостириб келган сурункали ёмғирлар, айниқса, Сицилия, Венето, Калабрия, Сардиния ва Лигурия ҳудудларига жиддий зарар етказди. Охирги маълумотларга кўра, бундай офат 30 дан ортиқ кишининг ҳаётига ҳам зомин бўлган.\nКиритилди: 18:23 08.11.2018. Ўқилди: 360 марта. Фикрлар сони: 0 та.


"Сити" Манчестер дербисида ғалаба қозонди\n04:32 / 10.09.2016\nАнглия Премьер-лигасининг 4-туридан ўрин олган марказий ўйин “Манчестер Юнайтед” – “Манчестер Сити” баҳси якунига етди.\n“Олд Траффорд”да бўлган учрашувнинг дастлабки дақиқаларидан иккала жамоа ҳам очиқ футбол кўрсатишди. 15-дақиқага келганда Кевин де Брюйне “МЮ” ҳимоячиларининг қўпол хатосидан фойдаланиб ҳисобни очди, - 0:1. Бу голдан бироз вақт ўтиб Начо Ихеаначо яна бир маротаба гол киритиб, “МЮ”ни шокка тушириб қўйди, - 0:2.\nКетма-кет гол ўтказиб юборган “Манчестер Юнайтед” тезда шок ҳолатида чиқиб кетишни уддасидан чиқди. Аниқроғи, 42-дақиқага келиб Златан Ибраҳимович чемпионатдаги тўртинчи голини урди. У Клаудио Бравонининг тўпга чиқишда қилган хатосидан фойдаланиб, орадаги фарқни қисқартирди.\nИккинчи бўлимда иккала томон ҳам жуда кўплаб вазиятларга эга бўлганига қарамай, тўп киритиш бирорта жамоага насиб қилгани йўқ. Шу тариқа, “Манчестер Сити” дербида ғалаба қозонди ва очколари сонини 12тага етказди.\n“Манчестер Юнайтед” – “Манчестер Сити” – 1:2\nГоллар: Ибраҳимович, 42 – де Брюйне, 15, Ихеаначо, 36.\n“Манчестер Юнайтед” – Де Хеа, Валенсия, Шоу (Марсьяль, 81), Байи, Блинд, Мхитарян (Эррера, 46), Феллайни, Погба, Лингард (Рэшфорд, 46), Ибрагимович, Руни.\n“Манчестер Сити” – Браво, Отаменди, Коларов, Санья, Стоунз, де Брюйне, Сильва, Стерлинг (Сане, 60), Фернандиньо, Нолито, Ихеаначо (Фернандо, 53).\nОгоҳлантиришлар: Сильва (41), Байи (45), Ибрагимович (51), Феллайни (52), Руни (83), Фернандо, 90+4.


Қалтис қилмиш оқибати\n28 Январ 2021 йил 1602\nАйрим инсонлар баъзида пул топиш илинжида ножўя ва хавфли ишларга қўл уришади. Чунончи, жорий йилнининг 26 январь куни Ғаллаорол туманининг Булоқбоши қишлоқ фуқаролар йиғинида яшовчи 4 нафар фуқаро ҳудуддаги тоғдан ноқонуний равишда олтинли рудани қазишга киришадилар. Мазкур жараёнда уларни тош босиб қолган. Оқибатда йигитларнинг 2 нафари воқеа жойида вафот этди, икки нафари эса шифохонанинг жонлантириш бўлимида. Мазкур фожиа муносабати билан Жиззах вилояти ички ишлар бошқармасининг масъуллари томонидан муҳокама уюштирди.\nҒаллорол туманидаги 84-сонли ўрта умумтаълим мактабида ўтказилган муҳокамада ҳудуд фаоллари, нуронийлар ва ёшлар иштирок этдилар. Тадбирда Жиззах вилояти ички ишлар бошқармаси бошлиғининг ўринбосари, подполковник Мансур Сатторов амалдаги қонунчиликка асосан фойдали қазилмаларни лицензиясиз қазиб олиш, худди, шунингдек, олтин изловчилар усулида лицензиясиз қазиш жавобгарликка сабаб бўлишини таъкидлади.\nМуҳокамада маълум қилинганидек, 26 январь куни “Булоқбоши” қишлоқ фуқаролар йиғини Авлиё қишлоғида яшаган тўрт нафар фуқаро аҳоли яшаш жойидан тахминан 7-8 км. узоқликда жойлашган тоғдан ўзларини хавф остига қўйиб, тоғ бағрига 12-15 метр қазиб кириб руда олишаётган пайтда тош фуқароларни босиб қолган. Бунинг оқибатида икки нафар фуқаро чуқурдан чиқа олмасдан вафот этган. 2 нафари эса турли хил даражадаги синиш ва бошқа тан жароҳатлари билан туман тиббиёт бирлашмасининг жонлантириш бўлимига ётқизилган.\nМуҳокамада таъкидландики, 2017 йилдан то шу кунга қадар ушбу тоққа чиқиб, ноқонуний равишда таркибида қимматбаҳо олтин зарралари бор бўлиши мумкин бўлган руда тошларни талон-тарож қилганлик ҳолати бўйича бир неча фуқаролар жавобгарликка тортилган. Бироқ айрим фуқаролар ўзларини мазкур ноқонуний хатти-ҳаракатлардан тия олишмаяпти.\nТадбирда бу каби қонунбузилиш ҳолатларига чек қўйиш, мамлакатимизда олиб борилаётган ислоҳотлар, яратилаётган бўш иш ўринлари ва тадбиркорликни янада ривожлантиришга қаратилган эътибор, берилаётган имкониятлардан фойдаланиш хусусида сўз борди. Шунингдек, ёшларни тадбиркорликка жалб этишга қаратилган чора-тадбирлар ҳам белгиланди.


Шимолий Корея яна бир баллистик ракетани синовдан ўтказди\n12 август 2020, Тошкент вақти: 09:04\nШимолий Корея 14 май куни яна бир баллистик ракетани синовдан ўтказди.\nРакета мамлакатнинг шимоли-ғарбий минтақасидан учирилди ва қарийб 700 километр масофани босиб ўтиб, Япон денгизига қулади.\nАҚШ ҳарбий-денгиз разведкаси ракета учирилишини вақтида пайқаб, уни кузатди ва олинган маълумотларга кўра, бу қитъалараро баллистик ракета бўлган.\nЯпония Бош вазири Шинжо Абе Пхеяннинг бу ҳаракатини қоралади. АҚШ президенти Доналд Трамп ҳам бу ҳолатдан хабардор қилингани айтилди ва Оқ Уй баёнотида ракетанинг Россия чегараларига яқин нуқтага қулагани айтилди.


25 май 2022, Тошкент вақти: 05:31\nҚирғизистондаги Тўқтўғул сув омбори\nҚозоғистоннинг Жамбил вилояти Қирғизистондан келадиган сувга қарам бўлгани учун бу йил сув тақчиллигига рўбарў бўлган. Бу ҳақда вилоят раҳбари Бердибек Сапарбаев Озодликнинг қозоқ хизматига билдирган.\n“Биз сувни Ўртатўқай ва Киров сув омборларидан оламиз. Бугунги кунда икки давлат ўртасидаги келишувда кўрсатилган ҳажмдан фақат 50 фоизинигина оляпмиз. Ҳозир бу борада Қирғизистон вакиллари билан ишлаяпмиз. Яқинда делегация келиб кетди. Шу кунда сувни бизга бироз кўпроқ бера бошладилар, бироқ, афсуски, бу сув биз учун ҳозирча етарли эмас”, деган Сапарбаев.\nМулозимга кўра, бу ҳолат Қирғизистоннинг ўзида ҳам сув танқислиги кузатилаётгани, ҳаво ҳароратининг тоғлардаги музликларни эритиш учун етарли даража исимаётгани билан боғлиқ бўлиши мумкин.\n“Шунинг учун ҳам биз ўз сув захираларимиздан (ерости ва ерусти сувларидан) самарали фойдаланишимиз, қўшимча ҳавзалар барпо қилишимиз керак. Даставвал улардан учта қурамиз, кейин эса улар сонини оширамиз. Шунингдек, биз қудуқларимиздаги носозликларни бартараф қилишимиз, кузгача кўлларни тўлдириб, булоқ сувларидан истеъфода этишимиз лозим. Ҳозир биз Қирғизистон сувларига 80 фоизга қараммиз. Шу кунда Чу ва Талас дарёлари ҳисобидан сувга бўлган эҳтиёжимизнининг 50 фоизинигина қондиряпмиз, холос”, дея қўшимча қилган Бердибек Сапарбаев.\nУнга кўра, Жамбил вилоятидаги суғориладиган ерлар (тақрибан 200 минг гектар) учун сув эҳтиёжи 1,1 миллиард куб метрни ташкил қилади. Қозоғистон жануби ва жанубий-ғарбида бу йил кузатилаётган қурғоқчиликни эътиборга олган ҳолда Жамбил вилоятида деҳқон хўжаликларига сув навбат билан берилмоқда. Бу ҳолат айниқса Қирғизистон сувларига қарам бўлган уч туманга кўпроқ дахлдор.\nҚирғизистонда бу йил сув захиралари танқислиги юзага келган. Тўқтўғул сув омборидаги сув ҳажми 10,8 миллиард куб метргача пасайган. Бу эса ўтган йилдаги сув ҳажми билан солиштирганда икки-уч миллиард кубга камдир.\nҚирғизистон Энергетика ва саноат вазирлиги маълумотига кўра, сўнгги бир неча йил ичида кузатилаётган сув тақчиллиги сув омборини тўлдиришда муаммоларни юзага келтирган, бунинг натижасида 2020/2021 йил қишидан резервуар минимал даражадаги (8,6 миллиард куб метр) сув ҳажми билан чиққан.


08-09-2016 | 23:58\nZAMIN.UZ / Дунё / 08 Сентиябр 2016 года1 540\nҚирғизистон президенти Алмазбек Атамбаевнинг 19 ёшли кичик қизи Алия Шагиева тўрт йилдан буён учрашиб юрган йигитига яширинча турмушга чиқди. Қиз тўй ҳақидаги маълумотларни Instagram’даги саҳифасига жойлаштирди. Бу ҳақда “Комсомольская Правда”га асосланиб “Qalampir” хабар берди. Алиянинг турмуш ўртоғи ҳақидаги маълумотлар унчалик кўп эмас. Унинг исми Константин бўлиб, жуфтликни бир-бирларига уларнинг дўстлари таништирган. “Мен жуфтликларнинг биргаликда тушган эҳтиросли суратларини кўрсам хафсалам пир бўлади, айнан шунинг учун 4 йил давомида Костя билан тушган бирорта суратимни ижтимоий тармоқларга жойлаштирмадим. Шунингдек, шахсий ҳаётимни оммага кўз-кўз қилишни ётирмайман. Аммо бугун у билан ажойиб кунни бирга ўтказиш, суратга тушиш ҳамда уни ижтимоий тармоққа жойлаш ёқимли бўлди. Илиқ шамол. Биз энди эр-хотинмиз ва табрикларни қабул қилишга тайёрман”, дейди “Қирғизистон маликаси”. Кўпчилик Алияни табриклаб, икки ёшга оилавий бахт тиламоқда. Алия Шагиева дизайнерлик билан шуғулланади. У бир ой олдин болалар учун кийим-кечак ошлаб чиқариш бўйича ўз компаниясини ташкил этди. Маълумот учун, Қирғизистон президенти Алмазбек Атамбаевнинг олти фарзанди бўлиб, уларнинг уч нафари ўғил ва уч нафари қиздир. Алия дизайнерлик фаолиятини онасининг фамилиясида олиб боради.\nТеглар: Қирғизистон 19 ёшли қиз турмушга чиқди ВконтактеFacebookTwitterОдноклассникиМой мир\nЎқишни тавсия қиламиз Рамзан Қодиров ижтимоий тармоқларга боғланиб қолишни гиёҳвандликка ўхшатди


Судларда сансалорлик барҳам топиши учун нималар қилинмоқда? » Ўзбекистон янгиликлари – Zamin.uz\nСир эмаски, яқин-яқингача фуқаролар судларга мурожаат этишда турли бюрократик ҳолатларга дуч келар, содда қилиб айтганда, мазкур идораларда кузатилиши мумкин бўлган оворагарчилик, сансалорлик ва қоғозбозликлардан безиб қолганди. Бу эса жамиятда одил судловга, қонун ҳамда адолат устуворлигига бўлган ишончга путур етказиши табиий эди.\nБинобарин, Ўзбекистон Республикаси президентининг виртуал қабулхонасига, Халқ қабулхоналарига келиб тушган мурожаатлар орасида судда ишлар кўрилиши ва судьялар фаолиятига дахлдор шикоятлар ҳам оз эмаслиги юқоридаги фикрни тасдиқлайди.\nБундай ҳолатлар давлат раҳбари томонидан бир неча бор танқид қилинди. Судлар фаолиятида очиқликни, шаффофликни таъминлаш, мурожаатларни кўриб чиқишда юзакилик ҳамда бефарқ муносабатларга узил-кесил чек қўйиш, одил судловни қарор топтириш юзасидан муҳим топшириқ ва тавсиялар берилди. Хўш, бунга жавобан республика суд органлари тизимида қандай ўзгариш ҳамда янгиланишлар кўзга ташланмоқда?\n“Халқ сўзи” нашри Ўзбекистон Республикаси Олий суди раиси ўринбосари, фуқаролик ишлари бўйича судлов ҳайъати раиси Холмўмин Ёдгоров билан шу ҳақда суҳбат уюштирди.\nУнинг сўзларига кўра, ўтган вақтда Ўзбекистон Республикаси Олий суди, АҚШ Халқаро тараққиёт агентлиги (USAID), Бирлашган Миллатлар Ташкилоти Тараққиёт дастурининг Ўзбекистондаги ваколатхонаси билан бирга, “Ўзбекистонда қонун устуворлиги йўлида ҳамкорлик” қўшма лойиҳаси доирасида “E-SUD” миллий электрон судлов ахборот тизими яратилди ҳамда фуқаролик ишлари бўйича судлар фаолиятига татбиқ этиляпти.\n— Ҳар қандай янгилик биринчи галда фуқаролар манфаатига хизмат қилиши керак. Шу маънода, “E-SUD” миллий электрон судлов ахборот тизимининг қандай қулайликлари бор?\n— Биринчидан, ушбу тизим орқали жисмоний ва юридик шахсларга суд идорасига бормасдан, интернет орқали масофадан туриб ўз мурожаатларини, яъни даъво аризалари, аризалар, илтимосномалар ҳамда уларга илова этиладиган ҳужжатларни электрон тарзда жўнатиш, судларда эса ҳужжатларни электрон тарзда қабул қилиб олиш имконияти юзага келди. Бу ҳолат тарафларнинг оворагарчиликларига, ортиқча қоғозбозлик ҳамда сарф-харажатларга ҳам чек қўяди. Шунингдек, мурожаат этган шахс, унинг аризаси бўйича кўрилаётган ишда тараф сифатида қатнашаётган жавобгарлар ва уларнинг вакиллари, прокурорлар, адвокатлар ҳамда бошқа шахслар процессуал жараёнларни, яъни ишнинг кўриш учун тайинланганлиги, қолдирилганлиги, тўхтатилганлиги ёки кўриш натижаси ҳақидаги маълумотлардан интернетдаги шахсий кабинети орқали хабардор бўлиб боради.\nСудларга келиб тушаётган мурожаатларни, турли хат-хабарларни, ариза ва шикоятларни рўйхатга олиш, уларни судьялар ҳамда суд ходимларига тақсимлаш, тайёрланган жавоб хатларини, чақирув қоғозларини, суд ҳужжатларини тарафларга, тегишли давлат органларига ва ташкилотларга жўнатиш ишлари автоматлаштирилди. Судга юбориладиган даъво аризалари, аризалар, шикоятлар, илтимосномалар ҳамда бошқа турдаги мурожаатлар, қолаверса, суд томонидан чиқариладиган қарорлар, ажримлар, ҳал қилув қарорлари ва бошқа ҳужжатларнинг намунавий нусхалари электрон тизимга жойлаштирилди. Бу эса тарафларга, судьялар ҳамда суд ходимларига шундай ҳужжатларни қонун талабларига мос тарзда, кам вақт сарфлаган ҳолда, бир хилда ва сифатли шакллантиришга ёрдам беради. Тизимга киритилган “Давлат божи калькулятори” хизмати эса судга мурожаат этишда олдиндан тўланиши лозим бўлган давлат божи миқдорини кўрсатади.\nАйни дамда “E-SUD” миллий электрон судлов ахборот тизими республикамиздаги барча фуқаролик ишлари бўйича туманлараро ва туман (шаҳар) судида амал қилмоқда. Аҳамиятлиси, биргина 2017 йилда 550 мингдан ортиқ аризалар ҳамда даъво аризалари электрон шаклда қабул қилиниб, кўриб чиқилди. Дарвоқе, “E-SUD” миллий электрон судлов ахборот тизимида ишлаш бўйича фойдаланувчиларнинг билим ва кўникмаларини ошириш мақсадида методик қўлланма, видеороликлар тайёрланиб, Олий суд веб-сайтига жойлаштирилган.\n— Олий суднинг расмий веб-сайтида “E-SUD” электрон судлов ахборот тизимидан фойдаланишдан ташқари, фуқаролар учун яна қандай интерактив хизматлар йўлга қўйилган?\n— www.oliysud.uz веб-сайтига электрон кутубхона, судларнинг интерактив харитаси, суд ҳужжатлари намуналарини юклаб олиш каби қатор хизмат турлари киритилган. Ушбу электрон манзил орқали фойдаланувчилар суд фаолиятига оид қонунлар ҳамда қонуности ҳужжатлари, Пленум қарорлари, йўриқномалар, кўплаб ўқув материаллари ва адабиётлар билан танишишлари, лозим бўлганида улардан нусха олишлари мумкин. Бундан ташқари, Ўзбекистон Республикаси Олий суди раҳбарияти номига ариза, шикоят ҳамда бошқа турдаги мурожаатларни юбориш ва уларга тегишли жавобларни олиш имконига эга.\nВеб-сайтга ҳар ойда ўртача 3,5 мингдан ортиқ фойдаланувчилар киряпти. Улар орасида хорижий давлат фуқаролари ҳам бор.\nШу ўринда судлар фаолиятида очиқликни таъминлаш мақсадида қилинган яна бир амалий ишни келтирсак. Гап шундаки, фуқароларга, тадбиркорлик субъектлари, адвокатлар ҳамда турли ташкилотлар вакилларига судга мурожаат қилиш тартиби, давлат божи ва суд харажатларини қаерга ҳамда қанча миқдорда тўлаши кераклиги, судларнинг манзиллари, алоқа телефонлари, банк реквизитлари, кўриб чиқилаётган фуқаролик ишлари рўйхати, иш кўриладиган зал рақами, ишни кўраётган судьянинг фамилияси ва исм-шарифи каби зарур маълумотлардан хабардор бўлиб туришлари учун инфокиосклар ташкил этилди. Ҳозирги пайтда бундай инфокиосклар Олий суд ҳамда айрим туманлараро судларнинг қабулхоналарига, кутиш залларига ўрнатилган.\n— Судлар фаолиятига замонавий АКТ, жумладан, “E-SUD” тизими жорий этилиши билан соҳага доир амалдаги қонун ҳужжатларига киритилган ўзгартиш ва қўшимчалар ҳақида ҳам тўхталиб ўтсангиз?\n— Сиз назарда тутаётган ана шундай ўзгартиш ҳамда қўшимчалар яқинда қонун билан тасдиқланган Ўзбекистон Республикаси Фуқаролик процессуал кодексининг янги таҳририда ўз ифодасини топди. Унга кўра, фуқаролик ишлари бўйича судларда ишларни видеоконференцалоқа режимида кўриш тартиби қонуний мустаҳкамланди. Бу тизим жорий этилгач, борди-ю, тарафлардан бири бир ҳудудда, бошқаси эса бошқа ҳудудда яшаётган бўлса, уларнинг ҳар бири суд мажлисида қатнашиш учун ўзи яшаётган тумандаги судга ташриф буюради ва суд муҳокамаси видеоконференцалоқа орқали ўтказилади. Натижада фуқароларнинг судда иштирок этиши учун сарфланадиган транспорт ҳамда бошқа турдаги харажатлари тежалади, оворагарчиликларга чек қўйилади.\nАйтиш ўринлики, Ўзбекистон Республикаси Олий суди фуқаролик ишлари бўйича судлов ҳайъати томонидан 2017 йилнинг иккинчи ярмида назорат тартибида кўрилган фуқаролик ишларининг 70 фоизи фуқароларни пойтахтга чақирмасдан, ўзлари яшаб турган жойдаги судларда видеоконференцалоқа орқали уларнинг иштирокини таъминлаган ҳолда ҳал қилинган.\nҲозирги пайтда Олий суд тизимидаги судларда мавжуд электрон судлов ахборот тизимини Ўзбекистон Республикаси Бош прокуратураси ҳузуридаги Мажбурий ижро бюросининг ахборот тизими билан интеграциялаш бўйича тегишли ишлар амалга оширилмоқда. Бу юмушлар ниҳоясига етгач, судлар томонидан ижро варақалари ҳамда суд буйруқлари давлат ижрочиларига электрон шаклда тўғридан-тўғри юборилади.\n14:49 Польша фуқароси содир этмаган жинояти учун 18 йил қамоқда ўтирди\n14:26 Олимлар тарқоқ склерозни даволашнинг янги усулини кашф қилишди\n14:01 Путин ўзининг "устувор вазифалари"ни сўзлаб берди\n13:35 Суриялик фотосуратчи болани қутқараётган ҳамкасбининг сурати учун 120 минг доллар олди\n13:10 Facebook видео орқали пул ишлаш имконини яратмоқда\n12:45 Ўзбекистонда судьяларга ўқотар қурол берилади\n12:20 Президент Самарқандда КАМАЗ ишлаб чиқариш лойиҳаси билан танишди (видео)\n11:47 IBM бизнес ва жамиятни ўзгартира оладиган 5 та технологияни маълум қилди\n06:32 Ўзбекистон Республикаси судьяларининг Ўзбекистон халқига мурожаати\n22:19 Барча вилоят ва туманларда Ўзбекистон Президентининг халқ қабулхоналари очилади\nЎзбекистонда судьяларга ўқотар қурол берилади\nПрезидент Самарқандда КАМАЗ ишлаб чиқариш лойиҳаси билан танишди (видео)\nПрезидентнинг Имом Бухорий зиёратгоҳида қилган дуоси (видео)\nСардоба – тут, ўрик новдалари ва қўй сути қўшилган лой мўъжизаси\nТошкентда метро бекатида бир аёл ўзини поезд остига ташлади\nШавкат Мирзиёев ўзини қачон "энг бахтли деб ҳисоблаши"ни айтди (видео)\nПольша фуқароси содир этмаган жинояти учун 18 йил қамоқда ўтирди\nПутин ўзининг "устувор вазифалари"ни сўзлаб берди\nСуриялик фотосуратчи болани қутқараётган ҳамкасбининг сурати учун 120 минг доллар олди\nҲонгконгнинг "энг бадавлат аёл"и бойлигининг ярмини йўқотди\nОмскда уйсиз қуён 3 та кучукни қарамоғига олди\nIBM бизнес ва жамиятни ўзгартира оладиган 5 та технологияни маълум қилди\nОнлайн-харидни хавфсиз амалга ошириш усуллари\nРоналду ёзги трансферлар бўйича "Реал" президентига маслаҳат берди\nЕвропанинг "энг фойдали футболчи"си аниқланди\nКумиков: "Ҳужумчи дарвоза томон зарба бериши керак, у эса чекиб турибди!"\nЎзбекистон МТЖ “Пахтакор” стадионида машғулот ўтказди\nАлишер Узоқов «Исломхўжа» фильмида суратга тушиш учун соқолини ўстирмоқда (видео)\n«Музлаган» фильмининг премьераси бўлиб ўтди (фото ва видео)\nКитоб ўқишнинг 15 та фойдаси


hidoyat.uz – “Мовароуннаҳр” нашриётининг сайти - «СУНАНИ ТЕРМИЗИЙ»ДА ОЯТЛАР ТАФСИРИ\n«СУНАНИ ТЕРМИЗИЙ»ДА ОЯТЛАР ТАФСИРИ\nМустақиллик йилларида буюк алломаларимизнинг меросларини ўрганиш, қадамжоларини обод этиш, уларнинг бой илмий меросларини тиклаш каби қатор хайрли ишларга алоҳида эътибор қаратилди. Шу жумладан, термизлик олимларнинг ҳаёти ва илмий асарлари ҳам диққат билан ўрганилмоқда. Ўзбекистон Республикаси Президенти Шавкат Мирзиёевнинг “Имом Термизий халқаро илмий-тадқиқот марказини ташкил этиш чора-тадбирлари тўғрисида”ги қарори ҳам ушбу эътиборнинг ёрқин намунасидир.\nОлти саҳиҳ китобдан бири «Сунани Термизий» номи билан машҳур бўлган «Ал-Жомиъ ас-саҳиҳ» асари муаллифи Абу Исо Термизийдир. У зотнинг тўлиқ исми Муҳаммад ибн Исо ибн Савра ибн Мусо ибн Заҳҳоқ Сулламий Зарир Буғий Термизий. Олимнинг мазкур «Ал-Жомиъ ас-саҳиҳ» асарида таҳорат, намоз, рўза, закот, ҳаж, сийратлар, васият каби қатор диний ижтимоий ва ибодат масалалари қатори Қуръон фазилатлари, тафсир сингари қисмлар ҳам ўрин олган.\nУшбу асарда «Китабус савобил Қуръон», «Китабул қираат» («Қуръон қироатлари») ва «Китабут тафсирил Қуръон» («Қуръон тафсири китоби») боблари бўлиб, унда тафсирга оид ҳадисларни келтирган. Китобнинг “Китабут тафсирил Қуръон” (“Китабут тафсирил Қуръони Расулиллаҳ”) деб номланган қисми энг катта боблардан бири саналади ва унда умумий ҳисобда 377 та ҳадис жамланган. Ушбу бобда анъанавий тартибда Қуръоннинг Фотиҳа сурасидан Нос сурасигача бўлган сураларнинг фазилатлари ҳақидаги ҳадислар жамланган. Имом Абу Исо Термизий ҳадислар орасидан ўз шартларига тўғри келганини саралаб олгани боис ҳам ҳамма оятларнинг тафсирлари келтирилмаган бўлиши мумкин.\nИмом Абу Исо Термизий тафсир қилиш жиддий иш эканини таъкидлагани боис ушбу бобда ўз ижтиҳоди билан тафсир қилишнинг мумкин эмаслиги ҳақидаги 5 та ҳадисни аввал келтиради. Жумладан, уларнинг бирида шундай дейилади: “Ибн Аббос (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам) айтадилар: “Ким Қуръондаги нарсалар (унинг мазмуни) ҳақида билмай бирор сўз айтса, ўз жойини дўзахдан тайёрлайверсин”. Кейинги ҳадисда эса қуйидаги ривоятни келтиради: Жундуб ибн Абдуллоҳ (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам) бундай дедилар: “Ким Қуръон борасида ўз фикрига таяниб гап айтса, агар тўғри бўлса ҳам у хато қилибди”.\nАллома “Сунани Термизий” даги тафсирга бағишланган бобнинг давомида Фотиҳа сураси тафсирини келтиради ва бу қисмни Фотиҳа сураси ўқилмаган намоз мукаммал эмаслиги ҳақидаги ҳадисларни ривоят қилишдан бошлайди. Ушбу ҳадисларда Фотиҳа “Уммул Қуръон” (Қуръоннинг онаси) номи билан зикр қилинади. Манбаларда, Фотиҳанинг “Уммул китоб”, “Сабъул масоний” каби бир неча номлари санаб ўтилади.\nАллома Бақара сураси тафсири билан боғлиқ жами 37 та ҳадисни ўз асарига киритган. Улар қибла ва саҳобаларнинг қоронғуликда турли томонга қараб намоз ўқиганлари ва у ҳақидаги оятнинг нозил бўлиши (115-, 150-оятлар), қибланинг Каъба томонга ўзгариши (144-оят), Ҳазрат Умарнинг “Мақоми Иброҳим”да намоз ўқишни сўрагани ва бу борада оятнинг нозил бўлиши (125-оят), мусулмон умматининг адолатли уммат қилиб танлангани (143-оят), рўза тутувчининг тонггача саҳарлик қилиши (187-оят), ўрта намоз (238-оят) каби қатор оятлар тафсирига бағишланган ҳадисларни айтиш мумкин.\nБундан ташқари китобнинг таҳорат, намоз каби бошқа қисмларида келтирилган ҳадисларда ҳам оятлар шарҳи ва изоҳига оид ривоятлар ўрин олган.\nмустақил изланувчиси, тарих фанлари номзоди\n242 марта ўқилган.


Коррупция ва маданият | insonvaqonun.uz\nБош саҳифа/Олам ва одам/Коррупция ва маданият\nБИР қарашда бу икки сўз бир-бирига умуман мувофиқ келмайди. Иккинчи томондан эса улар ўртасида қандайдир яқинлик борлигини инкор эта олмаймиз.\nДарвоқе, коррупция ва маданият ўзаро боғлиқ ва баъзи ҳолларда бир-бирини тақозо этади.\nДастлаб коррупцияга бизда қандай таъриф берилганига тўхталсак. Қонунга кўра, коррупция — шахснинг ўз мансаб ёки хизмат мавқеидан шахсий манфаатларини кўзлаб, моддий ёки номоддий наф олиш мақсадида қонунга хилоф равишда фойдаланиши.\nМаданият тушунчасига эса адабиётларда инсоннинг жамият аъзоси сифатида ўзлаштирган билимларини, ишонч-эътиқодини, санъатни, ахлоқ ва қонунларни, урф-одатларни, шунингдек, унинг бошқа қобилияти ва кўникмаларини ўз ичига олган мажмуадир, дея таъриф берилади.\nКоррупцияга қарши кураш самарали бўлиши учун бу иллатнинг маданият билан боғлиқ жиҳатларини чуқур тадқиқ этиш ва шу асосда зарур чораларни қўллаш лозим.\nБу борада хорижий мамлакатларда маълум тадқиқотлар олиб борилган. Олимлардан Т.Нестик коррупция ва маданиятнинг ўзаро боғлиқлиги масаласида уч хил ёндашув мавжудлигини қайд этади.\nБиринчи ёндашувга кўра, коррупциянинг ўзи алоҳида маданият сифатида ўрганилади. Р.Клитгаард ўз ишида коррупцияни иш ёки ташкилий маданият сифатида ўрганиб, одатлар, тасаввурлар ва қадриятлар билан боғлиқлигини очиб беришга ҳаракат қилади. Ташкилий маданият сифатида коррупцияни беорлик ва соғлом фикрнинг йўқолиши билан изоҳлайди.\nИккинчи ёндашувда коррупция кишилар ўртасидаги муносабатларни тартибга соладиган меъёрлар, қоидалар ва қадриятларнинг муваққат бузилиши сифатида талқин этилади. У жамиятнинг аксарият қисми ижтимоий меъёрларга бефарқ ва бепарво муносабатда бўлганда, қадриятлар тизими элементлари ўртасида зиддият келиб чиққанда вужудга келади. Мазкур ёндашувнинг вакиллари сифатида Т.Парсонс ва Р.Мертонларни кўрсатиш мумкин. У.Райзман томонидан илгари сурилган номувофиқ нормалар назариясини ҳам ушбу ёндашувга киритиш мумкин. Бу нуқтаи назарга кўра, жамиятда ҳаддан ташқари идеал нормалар яратилади ва амалиётда эса агентлар (ижрочилар) ўзларининг амалиёт нормаларини ишлаб чиқиб, унинг асосида ҳаракат қиладилар.\nУчинчи ёндашувга кўра, коррупция вақтинчалик, оғриқли ҳолат эмас, балки маданий анъаналар ишлаб чиқадиган, миллий маданиятнинг доимий, барқарор хусусиятларига таянувчи ҳодиса сифатида шарҳланади. Бу қараш 1970 йилларда, аввало, учинчи дунё мамлакатларида, сўнгра эса Ғарб мамлакатларида маҳаллий одатлар ва қадриятлар билан боғлиқ бўлган норасмий иқтисодиётнинг қарор топишига алоқадордир.\nЙ.Андвиг ўзининг “The economics of corruption: A survey” асарида собиқ СССР республикаларидаги коррупция даражасига уларнинг маданиятидаги фарқ таъсир этганини ёзади.\nТ.Нестик коррупциянинг яна бир маданий омили бу — дин, деб ёзади. У коррупция ва маданиятнинг ўзаро алоқадорлиги тўғрисида тадқиқот олиб борган тадқиқотчиларнинг ишларини ўрганиб, юқори иерархик динлар коррупция даражасининг юқори бўлишига таъсир этади, деган хулосага келган. Назаримда, бу фикрни ислом динига нисбатан қўллаш асоссиз. Сабаби, муқаддас динимизда порахўрлик жуда қаттиқ қораланади, ҳалоллик, поклик ҳар жиҳатдан улуғланади. Диннинг асл қоидаларини бошқача талқин қилиш, афсуски, ҳамма жойда учраб туради.\nСўнгги йилларда коррупциянинг барча кўринишларига қарши изчил, тизимли ишлар амалга оширилмоқда. Бироқ уларнинг самарали натижа бериши бир қатор омилларга боғлиқ. Буларнинг ичида коррупциявий стереотипларни йўқотиш, одамларнинг ҳар қандай кичик коррупция кўринишларини оддий, “нормал” ҳолат деб эмас, балки умумқораланадиган қилмиш сифатида баҳолашига эришиш муҳим аҳамиятга эга.\nЯнги туғилган чақалоқни туғуруқхонадан олиб чиқарканмиз, шифокор ва дояларга пул бермасликни кўпда лозим деб топмаймиз. Йўл ҳаракати хавфсизлиги қоидасини бузганда ички ишлар ходимига "чой" пули таклиф қилишни оддий ҳодиса сифатида қабул қиламиз. Фарзандимиз имтиҳондан ўта олмаса, қандай қилиб бўлса-да, масалани ҳал қилишга ҳаракат қиламиз. Умуман, қонунларни бузиб, маълум ҳақ эвазига жазодан қутилиб қолиш, давлат ташкилоти билан бирор муаммо вужудга келса, таниш-билиш топиб, масалани ҳал қилишни “нормал” ҳолат ҳисоблаймиз. Сир эмас, айрим ҳолларда туғилган кун, тўю-тантаналарда берилаётган совға-салом, тўёна, суюнчилар ортида пора туради. Ҳаётимиздаги энг яхши кунларимизга шубҳали нарсаларни аралаштирамиз.\nБу яшаш тарзимизнинг бир қисмига айланиб қолган. Бошқача айтганда, айрим коррупция кўринишлари маданий қилмиш сифатида баҳоланадиган даражада қайғули аҳволдамиз.\nАфсуски, мамлакатимизда коррупциявий қилмишларнинг сабаб ва шароитлари, маҳаллий одатларнинг унга таъсири сингари жиҳатлар бўйича чуқур криминологик тадқиқотлар олиб борилмаяпти. Коррупцияга қарши кураш натижадорлиги эса сўзсиз ҳар бир фуқарода бу иллатга қарши иммунитет ва нафратни шакллантиришга бевосита боғлиқ. Аҳолида юксак ҳуқуқий маданиятни шакллантириш, ҳар қандай кўринишдаги коррупциявий қилмиш маданиятсизлик эканини ижтимоий онгга сингдириш бу иллатнинг олдини олишда энг муҳим омилдир.\nШу боис кейинги йилларда адлия органлари томонидан ҳуқуқий маданиятни юксалтириш вазифаси доирасида коррупцияга қарши умумий, махсус, манзилли ҳуқуқий тарғибот тадбирлари мунтазам кўпайтириб борилмоқда. Шу билан бирга, уларнинг сифати ҳам оширилишига алоҳида эътибор қаратилмоқда. Мисол учун, жорий йилнинг январь ойида Адлия вазирлиги бошчилигида тайёрланиб, ОАВ, интернетда эълон қилинган коррупцияга қарши “Қонун доим биз билан бирга” номли роликни келтириш мумкин. Ижтимоий тармоқларда ушбу роликни уч кун ичида бир миллионга яқин одам томоша қилганди. Хато қилмаётган бўлсак, бунга қадар бошқа бирор ролик, клип ижтимоий тармоқнинг миллий сегментида бундай қисқа муддатда шунча кўп одам томоша қилишига сазовор бўлмаганди.\nВазирлик томонидан жорий йилда худди шундай яна учта ролик тайёрланиб, ОАВ, интернетда намойиш қилинди. 2018 йилнинг январь-сентябрь ойларида адлия органлари томонидан коррупцияга қарши 4 минг 553 тарғибот тадбири ўтказилди. Жумладан, “Биз коррупцияга қаршимиз” мегатанлови доирасида ўтказилаётган “Коррупция — тараққиёт кушандаси” умуммиллий иншолар танловида 20 мингдан ортиқ фуқароларимиз ўз иншолари билан иштирок этди. Аҳолида коррупцияга қарши нафрат уйғотувчи ўн минглаб тарқатма материаллар тарқатилмоқда, баннерлар, плакатлар жойлаштирилмоқда. Бунда жараёнга инновацион ёндашилмоқда, коррупциянинг жирканч қиёфаси ва аянчли оқибатлари халқчил тарзда очиб берилишига ҳаракат қилинмоқда.\nБироқ, шу ўринда афсус билан қайд этиш керак-ки, аксарият ташкилотлар ва фуқароларда коррупцияга қарши тарғибот фақат адлия ва бошқа ҳуқуқни муҳофаза қилувчи органларнинг иши, деган мутлақо нотўғри қараш мавжуд. Бунинг боиси эса қонунлардан хабарсизлик, ҳуқуқий маданиятсизликдир. “Коррупцияга қарши курашиш тўғрисида”ги қонуннинг 16,17-моддаларида давлат органлари ва бошқа ташкилотлар ўз ходимлари ва аҳолининг коррупцияга қарши ҳуқуқий онги ва ҳуқуқий маданиятини юксалтириш бўйича зарур чора-тадбирлар кўришлари белгиланган.\nКоррупцияга қарши кураш ҳар куни, ҳар лаҳзада ҳар бир фуқаро томонидан амалга оширилиши керак. Инсонларнинг ушбу иллатга қарши қатъий фуқаролик позицияси шаклланиши, коррупцияга нисбатан муросасизлик ва тоқатсизликнинг пайдо бўлиши, коррупция ҳолатларини оқлаш ва изоҳлаш эмас, қоралаш ва қабул қилмаслик биринчи ўринга чиқиши керак. Бир сўз билан айтганда, коррупция онгларни ўзгартирмай туриб, онгли ёндашув билан фуқароларнинг ўзи аҳволни ўзгартириши, коррупциясиз жамият қуришда ҳар ким ўз роли ва вазифаларини англаб, масъулиятни ҳис этиши лозим.\nАдлия вазирлиги масъул ходими\n438\tЧоп этиш PDF


“Инсон манфаати – олий қадрият” номли давра суҳбати бўлиб ўтди. 24.01.2017 08:29\n2017 йил 20 январь куни АКМ хорижий тиллардаги адабиётлар ўқув залида “Инсон манфаати – олий қадрият” номли давра суҳбати бўлиб ўтди.\nТадбирга вилоят адлия бошқармаси ходими Маъмиржон Топволдиев, “Маҳалла” хайрия жамоат фонди Фарғона вилоят бўлими ходими Тоҳиржон Норматов таклиф этилди. Шунингдек, Фарғона шаҳар ҳуқуқшунослик коллежи ҳамда Фарғона давлат университети қошидаги академик лицей ўқувчилари қатнашдилар.\nДавра суҳбатини вилоят ахборот -кутубхона маркази директори Шоҳидбек Аслонов очиб берди. У ўз чиқишида кириб келган йилнинг “Халқ билан мулоқот ва инсон манфаатлари йили” деб эълон қилиниши ва ҳозирги долзарб вазифалардан бири бу ёш, ўсиб келаётган ёшларимизнинг ушбу масалани тўғри тушуниб етишлари муҳимлиги ҳақида гапирди. Инсон доим тафаккур қилиши ва маърифатга интилиши лозим. Шундагина унда маънавият ҳосил бўлади. Бу эса китобсиз бўлмайди, албатта. Зеро, китоб инсоннинг энг яқин дўсти ва маслаҳатчиси, ақлнинг чироғи, билим манбаидир.\nВилоят адлия бошқармаси ходими Маъмиржон Топволдиев, маърузасида Президентимизнинг: “Бугунги тез ўзгараётган дунё инсоният олдида, ёшлар олдида янги-янги, буюк имкониятлар очмоқда. Шу билан бирга, уларни илгари кўрилмаган турли ёвуз хавф-хатарларга ҳам дучор қилмоқда, ғаразли кучлар содда, ғўр болаларни ўз ота-онасига, ўз юртига қарши қайраб, уларнинг ҳаётига, умрига зомин бўлмоқда. Бундай кескин ва таҳликали шароитда биз, ота-оналар, устоз-мураббийлар, жамоатчилик, маҳалла-кўй бу масалада ҳушёрлик ва огоҳликни янада оширишимиз керак. Болаларимизни бировларнинг қўлига бериб қўймасдан, уларни ўзимиз тарбиялашимиз лозим”, деган фикрлари ҳам ҳар биримизни огоҳликка, ёшлар тарбиясида қатъий бўлишга ундашини таъкидлади.\n“Маҳалла” хайрия жамоат фонди Фарғона вилоят бўлими ходими Тоҳиржон Норматов ўз маърузасида фуқароларни ўзини-ўзи бошқариш органлари, асосан маҳалла йиғинларида ёшлар тарбияси бўйича олиб борилаётган ишлар ҳақида маълумот берди.\nШуниндек вилоятимизда инсон ҳуқуқлари ва манфаатларини ҳимоя қилишга берилаётган аҳамият ҳақида гапирди.\nДавра суҳбати давомида ўқувчи-ёшлар ўзларини қизиқтирган саволларга тўлиқ жавоб олдилар. Тадбир қатнашчиларда катта қизиқиш уйғотди.


Косон қамоқхонаси даҳшатлари\n18 январ 2021, Тошкент вақти: 23:01\nЎзбекистонлик инсон ҳуқуқлари ҳимоячиси Елена Урлаева мамлакат қамоқхоналаридаги аҳвол борасида БМТнинг Инсон ҳуқуқлари кенгаши ва жазони ўташ муассасалари ислоҳ қилинишини талаб этиб келаëтган “Penal Reform International”га шикоят мактуби йўллади.\nМактубда Қашқадарëнинг Косон шаҳридаги 51-жазо колониясидаги вазият танқид қилинади.\n“51-колония маъмурияти маҳбуслар ҳуқуқини поймол қилмоқда, улар хўрланмоқда. Қамоқхона нозирлари маҳбусларни мунтазам равишда калтаклаётир. Маҳбуслар очликдан силласи қуриб, сил касалига дучор бўлмоқда”, - дейди Е.Урлаева.\nЕ.Урлаева бу ҳақдаги маълумотларни Косон қамоқхонаси маҳбуси Абдуваҳоб Абзаловдан олган. А.Абзалов Косон қамоқхонасидаги вазият борасида мамлакат прокурорига шикоят ëзган ва унинг нусхасини Е.Урлаевага юборган.\n“Бу жасур инсон қўрқмасдан қамоқхонадаги вазиятни танқид қила олди. А.Абзалов бу танқиди учун тазйиққа дучор бўлади, деган хавотир бор менда”, - дейди Е.Урлаева.\nҚашқадарëлик ҳуқуқ ҳимоячиси, собиқ маҳбус Ëдгор Турлибеков Косондаги колониядаги вазиятни яхши билади ва у ердаги аҳвол Е.Урлаева ëзганидан кўра ҳам ëмонроқ эканини айтади.\n“Панжара ортида нозирлар хоҳлаган ишини қилади. Улар касал ва қария маҳбусларни ҳам аямайди”, - дейди Ё.Турлибеков.\nСобиқ маҳбус Сафар Бекжон эса 51-колония илгари ҳуқуқ-тартибот органларининг собиқ ходимлари жазо ўтайдиган қамоқхона бўлганини эслар экан, нафақат Косондаги, балки Ўзбекистондаги барча қамоқхоналарда вазият ўта аянчлилигини таъкидлади.\nКуни-кеча Ўзбекистон Бош прокуратурасида ўтган коллегия йиғилишида жазони ўташ муассасалари ходимлари йўл қўйган хатолар, ҳуқуқ-тартибот органлари вакилларининг ноқонуний ҳаракатлари ҳам муҳокама қилинган. Аммо Бош прокуратура матбуот котиби Светлана Ортиқова “Озодлик” мухбири билан суҳбатда гап қандай ноқонуний ҳаракатлар ёки хатолар ҳақида борганини ойдинлаштирмади.\nЕ.Урлаева эса ўз мактуби юзасидан расмийлардан жавоб олмагани ва қамоқхоналарда маҳбусларни хўрлаш давом этаëтганини айтаётир.


O‘zLiDeP “Аёллар қаноти” пастдарғомлик ижтимоий ҳимояга муҳтож хотин-қизлар ҳолидан хабар олди | O'zLiDeP\nO‘zLiDeP “Аёллар қаноти” пастдарғомлик ижтимоий ҳимояга муҳтож хотин-қизлар ҳолидан хабар олди\nO‘zLiDeP Пастдарғом туман Кенгаши “Аёллар қаноти” тумандаги “Темирхўжа”, “Найман”, “А.Темур” маҳаллалари аҳолиси учун очиқ мулоқот ташкил этди.\nТегишли соҳа вакиллари, партия туман Кенгаши ходимлари, O‘zLiDeP депутатлик гуруҳи аъзолари ҳамда туман “Оила” илмий амалий маркази масъуллари иштирок этган тадбирда кўплаб хотин-қизларнинг муаммосига ечим топилди.\n–Кейинги пайтда туманимизда хотин-қизларни ижтимоий-сиёсий фаоллигини ошириш, ҳуқуқий маданиятини юксалтиришга қаратилган амалий ишлар кўлами янада кенгайди, – дейди O‘zLiDeP Пастдарғом туман Кенгаши раисининг Аёллар масалалари бўйича ўринбосари З.Ишмуродова. – Бироқ, шунга қарамай кўпчилик аёлларимиз ўз ҳақ-ҳуқуқларини билмайди, оддий муаммоларни ҳал этишга қийналади. Бу эса жамиятда бир қатор салбий ҳолатларни юзага келтирмоқда. Шу боис, ҳозирда оилаларда соғлом муҳитни яратиш, ўзаро меҳр-оқибат ва ҳамжиҳатлик асосида оилавий муносабатларни мустаҳкамлашга алоҳида эътибор қаратяпмиз.\nТадбирда шунингдек, ҳуқуқбузарликка мойиллиги бўлган аёллар билан якка тартибда ишлаш, хотин-қизлар орасида ҳуқуқбузарлик ва жиноятчиликни олдини олиш бўйича туманда амалга оширилаётган ишлар хусусида фикр алмашилди.\nМулоқот сўнггида ҳудуддаги кам таъминланган, ижтимоий ҳимояга муҳтож хотин-қизлар ҳолидан хабар олинди.\nO‘zLiDeP Аёллар қаноти” Косонда бепул тиббий кўрик ташкил қилди


Матвиенко: Ўзбекистон ва Россия муносабатларида «катта-кичик» принципи йўқ\nЎзбекистон ва Россия ўзаро ишончга асосланган муносабатларга эга, улар «катта - кичик» принципига асосланмаган. Бу ҳақда Россия Федерацияси Федерациялар кенгаши раиси Валентина Матвиенко Олий Мажлис Сенати раҳбари Танзила Норбоева билан учрашувда маълум қилди.\n«Ўзбекистон ва Россия ўртасида ўзаро ишончли муносабатлар мавжуд. Катта ёки кичик, деган нарсанинг ўзи йўқ», - деди Матвиенко чоршанба куни Ўзбекистон парламентининг юқори палатасида чиқиш қилиб.\nУнинг сўзларига кўра, сўнгги уч йил ичида иккала мамлакат ҳам жуда кўп ишларни амалга оширди. У ўзаро манфаатли ҳамкорликнинг барча имкониятлари рўёбга чиқарилишига ишонч билдирди.\n«Федерациялар кенгаши раиси этиб қайта сайланганимдан сўнг бу менинг биринчи хорижий ташрифим эканидан хурсандман. Ўзбекистон - Россиянинг азалий ва ишончли иттифоқчиси. Уч йил давомида биз ақлбовар қилмайдиган даражада иш қилдик. Айтиш мумкинки, Россия-Ўзбекистон муносабатларида барча соҳаларда катта ўзгаришлар кузатиляпти», - дея таъкидлади Матвиенко.\nУнинг қўшимча қилишича, ушбу жараёнларга «асосий таъсир» Ўзбекистон ва Россия президентлари томонидан кўрсатилди, «улар ўртасида ўзига хос муносабатлар шаклланди». «Бу бизнинг ҳамкорлигимизнинг барча даражаларида, савдо ҳажми ва иқтисодий ҳамкорликнинг сифат жиҳатида акс этади», - деб қўшимча қилди сенатор.\nЛукашенко Беларусь Россия билан интеграцияга "мажбур қилинаётгани"ни айтди


28.02.2020 11:04 0 3380\nТуркманистонда Халқаро хотин-қизлар куни барча аёлларга 3 доллардан пул мукофоти бериладиган бўлди, деб ёзмоқда «CentralAsia».\nМамлакат ҳукумати йиғилишида президент Гурбангули Бердимуҳамедов бош вазирнинг иқтисодиёт ва молия бўйича ўринбосарига 8 март байрами муносабати билан Туркманистон аёлларига 60 манатдан («қора курс» бўйича 3 доллар атрофида) мукофот пули ажратишга топшириқ берган.\nПул мукофоти ишлаётган, таҳсил олаётган ҳамда пенсия ва нафақа олувчи аёлларга берилади.\nБоғчага бормайдиган қизлар ва уч ёшгача фарзанди бўлмаган ишсиз аёллар (яъни бола пули олмайдиганлар) байрам совғасисиз қоладиган бўлди, чунки кўзда тутилган мукофотни молиялаштириш маош, пенсия ва нафақалар берувчи ташкилотлар бюджетидан амалга оширилади.\nТуркманистон 8-март пул мукофоти\nКоронавирус 17/05, 18:17\nТуркманистон барча халқаро авиарейслар бекор қилинишини 20 июнгача узайтирди\nКоронавирус 03/05, 13:25\nТуркманистоннинг коронавирусга қарши ҳозирлиги юқори даражада — ЖССТ


Кенг тарқалган дуо ҳақида | Azon.uz - Ахборот-таҳлилий портал\nКенг тарқалган дуо ҳақида\n06:00 15.04.2018 1211\nСавол: “Эй Аллоҳ, ҳолимни билишинг, сўрашимдан Сени беҳожат қилади”, деган дуода бирон мавҳумлик борми? Мен бор деб ўйлайман. Сиздан шунга ойдинлик киритиб беришингизни илтимос қиламан.\nАллоҳ сизни яхшилик билан мукофотласин.\nЖавоб: “Эй Аллоҳ, ҳолимни билишинг, сўрашимдан Сени беҳожат қилади” эмас, балки: “Эй Аллоҳ, ҳолимни билишинг, сўрашимдан мени беҳожат қилади,” деган ибора тўғри. Иборани тўғриласангиз ҳаммаси жойига тушади.\nСараланган фатволар шайх Рамазон Бутий Мақолалар\nИддада ўтирган аёлга нималар ҳаром?\n04:30 13.07.2018 789\nКечроқ бериладиган маҳр\n04:30 11.07.2018 868\nНима учун Аллоҳ таоло аёлнинг маҳрини “ҳақ” деб номлаган?\n04:30 10.07.2018 965\nКамбағаллик сабаб болалар сонини чеклаш мумкинми?\n04:30 09.07.2018 1169\nУнаштирилганлар ўртасидаги мулоқотнинг чегараси\n04:30 07.07.2018 1316\nБепуштлиги шубҳали бўлган кишининг уйланиши\n04:30 06.07.2018 1157\n15:30 15.07.2018 8823\n19:00 18.07.2018 2636\n15:00 15.07.2018 4248\n16:00 14.07.2018 3808


Сўғдда ЎИҲнинг яна бир аъзоси ушланди\nТожикистоннинг Сўғд вилоят ички ишлар бошқармаси матбуот маркази вакили Диловар Ализоданинг маълум қилишича, ўтказилган қидирув-тезкор тадбир натижасида Исфара туманида истиқомат қилувчи 24 ёшли Рустам Олимов қўлга олинган. Рустам Олимов 2005 йилдан буён қидирувда бўлган ва у ЎИҲ га аъзоликда айбланмоқда.\nИчки ишлар расмийсига кўра, Рустам Олимов шу йиллар давомида яширин фаолият олиб борган. У 1998 йилда Ўзбекистон исломий ҳаракатининг Исфара туманидаги гуруҳи раҳбари Анвар Қаюмов томонидан ЎИҲ аъзолигига қабул қилинган.\nШунингдек, тергов материалларида айтилишича, Рустам Олимов 2005 йилда Конибодом шаҳрида милиция ходимларига қуролли ҳужум қилиб, қотиллик содир этган. 2005 йил ноябр ойида эса Қайроққум ички ишлар бўлимига қуролли ҳужум қилиб, ўз маслакдошларини озод этишда қатнашганлиги аниқланган.\nИчки ишлар бошқармаси мулозимининг қайд этишича, Рустам Олимовга Тожикистон Жиноий Кодексининг 187-моддаси бўйича (уюшган жиноий гуруҳ тузиш ва террорчилик) айблов қўйилган.


Telegram, viber, instagramm, facebook, odnoklassniki, twitter… Бугун буларнинг нималигини билмайдиган йигит-қизни кундузи чироқ ёқиб топиб бўлмаса керак.\nБатафсил... Янги шарх қўшиш БОЛА ОТА-ОНАСИНИНГ ЁТОҒИДА: БУ ЯХШИМИ Ё ЁМОН?\nКичкинтой ота-она билан бирга ухлагани яхшими ёки алоҳида? Бу масала кўп йиллардан бери мутахассисларнинг мунозарасига сабаб бўлмоқда. Батафсил... Янги шарх қўшиш «ОЙИ, ДАДА, УРИШМАНГЛАР!»\n«Гўштсиз уй бўлса бордирки, уришсиз уй йўқ». Халқимизнинг бу ҳикмати асоссиз эмас.\nБатафсил... Янги шарх қўшиш ҚИЗИНГИЗ КЕЛАЖАКДА ОНА БЎЛАДИ. БУНИ УНУТМАНГ!\nЖажжи қизалоғингизни кузатганмисиз? У қўғирчоғини овқатлантиради, ўз тилида алла айтиб ухлатади, «тагини ҳўл қилиб қўйса», койийди… Бу шунчаки ўйин эмас. Батафсил... Янги шарх қўшиш АЖРИМ ЗАРБАСИ: ОИЛА БУЗИЛГАЧ, БОЛАНГИЗ УЧУН ДЎСТЛИКНИ САҚЛАБ ҚОЛИНГ!\nТадқиқотларга кўра, ажрим инсонга жиддий руҳий зарба беради. Уни бошдан кечирганлар бу фикрга қўшилса керак. Батафсил... Янги шарх қўшиш ҚИЗИНГИЗНИ УЗАТИШДАН ОЛДИН САЛОМАТЛИГИГА ЭЪТИБОРЛИ БЎЛИНГ!\nМенга «жинсий аъзолар ривожланишдан ортда қолган» деб ташхис қўйишди. Шундай бўлиши мумкинми? Бу ҳақда маълумот берсангиз...»Батафсил... Янги шарх қўшиш БОЛАСИ БИЛАН ТИЛ ТОПИШОЛМАГАН ОТА-ОНАЛАР ёхуд ўсмирлардаги қайсарлик ҳақида\nЎсмирлик муаммоларини чеклаб ўтган оилани топиш қийин. Қайсарлик, гапга кирмаслик, исён, баҳсу жанжаллар... Батафсил... Янги шарх қўшиш АЖРАШГАЧ, БОЛАЛАРДАН АЛАМИНГИЗНИ ОЛМАНГ!\nАжрим... Оилага рахна солаётган муаммоларнининг чорасиз ечими топилди гўё. Собиқ хотин, собиқ эр энди ҳаётлари изига тушишидан умид қилади\nБатафсил... Янги шарх қўшиш Қизларни қадрланг!\n— Турмушга чиққанимга тўрт йилдан ошди. Бир қизим бор. Тўғриси, эримнинг калтакларидан, хўрлашларидан тўйиб кетдим. Ўзимни жуда ҳимоясиз ҳис қиламан. Кимгадир дардимни ёрай десам, на онам эшитади, на акаларим келиб, мени ҳимоя қилади. ир-икки уйга йиғлаб боргандим, онам «Бизни шарманда қилма. Сув келса, симириб, тош келса, кемириб яша. Ҳамма гап ўзингда. Эринг бекордан-бекор урмаса керак. Қара, аканг бирор марта келинойингни чертмаган ҳам», деди. Шу гап жонимдан ўтиб кетди. «Чида, чида» дейишгани ва мен уларнинг айтганига кўниб, сабр қилганим билан эримга инсоф кирармиди? Ўзи аввал-бошдан ота-онам мени айрича кўришарди. Доим яхши нарсаларни акаларимга илинишган. «Сенинг нима дардинг бор?», деб сўрашмаган ҳеч қачон. «Мен ўгайманми?» деб ўйлаб қоламан баъзан...\nУ., 26 ёш, Когон тумани\nБатафсил... Янги шарх қўшиш Оилани бузадиган «майда-чуйда»лар\nОғзи очиқ қолган тиш пастаси, ювилмаган идишлар, чапиллатиб овқат ейишу оёқ кийимни гилам устига ечиш... Буларнинг бари кундалик икир-чикирлар. Бир қарашда улар мақолага мавзу бўлишга арзимайдигандек. Бироқ томчи тошни кемиради, ана шу майда кўнгилсизликлар ҳам бора-бора инсон ҳаётини азобга айлантириши ва оилаларни барбод қилиши мумкин экан. Чунки катта муаммолар онда-сонда, кичиклари эса кунда содир бўлади. Жиддий муаммолар кўпинча оилани жипслаштирса, майдалари асабларни емиради. Борган сари...\nБоламиз кўча безорисига айланмасин!\n«Фарзандингиздан юз ўгирманг!»\n123456»сўнгги\tАнонс\tпрофилга кириш\tИсмни ёдга сақлаш


Қароргоҳи Дублинда жойлашган Front Line Defenders ташкилотининг мукофотига Ўзбекистон Инсон ҳуқуқлари жамиятининг Жиззах вилояти бўйича собиқ раҳбари Бахтиёр Ҳамроев номзоди ҳам тақдим этилди.\nИнсон ҳуқуқи фаоли номзодини мукофотга тақдим этган Франциядаги "Ўтюраклар клуби" раҳбари Мўътабар Тожибоева, Бахтиёр Ҳамроевнинг инсон ҳуқуқи фаолларига таъқиб ва тазйиқлар жуда кучайган бир шароитда ишлаб келаëтганини таъкидлайди:\n- Андижон воқеаларидан кейин жуда кўплаб ҳуқуқ ҳимоячилар мамлакатдан ташқарига чиқиб кетди. Бахтиёр Ҳамроевда ҳам шундай имконият бор эди. Бироқ у мамлакат ичкарисида қолиб, ўз фаолиятини давом эттирди. Бир неча бор уни калтаклаб ҳам кетишди, тош билан уриб бошини ҳам ёришди. Унга тазйиқ ўтказаман деб, ўғлини ҳам қамашди. Бироқ Бахтиёр Ҳамроев ўз фаолиятини давом эттирди. Ичкаридаги вазият ҳақида доим халқаро ташкилотларни ва хорижий оммавий ахборот воситаларини хабардор қилиб турди. Ўтган йилда саломатлиги ёмонлашгани боис фаолиятини тўхтатишга мажбур бўлди. Бироқ шундан кейин тўшакда ётган бўлса ҳам¸ фаолиятини давом эттирди, дейди Мўътабар Тожибоева.\nБахтиёр Ҳамроев ўтган йил сентябр ойидан бошлаб тўшакка михланиб қолган. Унинг хотини Муяссар опанинг Озодликка айтишича, Бахтиёр Ҳамроев “токи оёқдан йиқилмагунимча ишлайвераман” деган тўхтамда:\n- 10 сентябрдан буён бир жойда ётибдилар, жигардаги рак(саратон)нинг тўртинчи босқичи деб диагноз қўйишган. Битта буйраклари йўқ, қориннинг икки тарафидан грижа чиқиб кетган. Аввалдан етти марта операция бўлган, 12 хил касалликлари бор. Ҳозиргина приступ тутди яна, ҳозир гапиролмайдилар сизга, деди Муяссар опа.\nFront Line Defenders ташкилоти ҳар йили хавфли ҳудудларда фаолият юритаётган юзга яқин ҳуқуқ фаолларининг номзодларини кўриб чиқиб, улардан фақат биттасини мукофот билан тақдирлайди.\nЖорий йилда ташкилот дунёнинг турли мамлакатларидан бўлган 90 нафар ҳуқуқ фаоли номзодини кўриб чиқиб, якуний босқичга улардан олти нафарини қолдирди.\n28 январ куни эълон қилинган ушбу рўйхатда Камбоджа, Эрон, Колумбия, Ўзбекистон, Мавритания ва Кенияда ўз ҳаётини хавф остига қўйиб, инсон ҳуқуқларини ҳимоя қилиш йўлида фаолият юритаётган фаоллар исмлари келтирилган.


«Янги партия уларни судга бериши мумкин!» – Расул Кушербаев - EFFECT.UZ\n. 18:45 | 14.03.2021\nОлий Мажлис қонунчилик палатаси депутати Расул Кушербаев Effect.uz сайтига берган интервьюсида Хидирназар Оллоқулов бошчилигида тузилаётган янги партия ҳақида гапирди.\n“Кузатиб боряпман, лекин тўлиқ ички жараёнларидан хабарим йўқ. Аммо қонунчиликка асосан, кўп овоз тўплаган ҳолда, маълум бир ғояга асосланиб партия тузилиши мумкин.\nТўғриси, янги партия рўйхатдан ўтганми, йўқми аниқ билмайман. Менимча, ҳозир шу жараёнлар кетмоқда. Охирги пайтлар уларга турли босимлар бўлаётгани ҳақида видеолар тарқалди.\nБу айрим шу жараёнларни тушунмайдиганларнинг хатти –ҳаракатига қиёсланади. Бизда қонунлар ишлаши керак. Қонунни тушунмайдиган, уни қабул қилолмайдиган одамлар бўлса, марҳамат уларнинг жавобини бериш керак. Шунингдек, суд деган ҳокимият ҳам бор бизда.\nҲар битта тушунарсиз ҳолатни аста – секинлик билан бўлса – да, суд орқали ҳал қилиш босқичига ўтишимиз керак. Кимдир уларга қаршилик қилаётган бўлса, янги партия таъсисчилари уларни судга бериши мумкин…”, – дейди Расул Кушербаев.\n«Ўзбекистонда сўз эркинлиги борлиги мана шу суд орқали намоён бўлади!» – Кушербаев Отабек Сатторий суди ҳақида гапирди\n«Вор в законе» «Япончик»ни ўлдириш учун миллионлар тўланган\nНаманганда номаълум мавжудотнинг скелети топилди (ФОТО)\n«Тахтакорача» довонида транспорт ҳаракати қайта тикланди\nМиллий гвардия ва ИИБ ходимлари одамларни автобусга тиқиб олиб кетди (видео)\nTeglar:А.П, Расул Кушербаев, Ўзбекистон, Хидирназар Оллоқулов\nАндижонда коронавирусга чалинганлар кўпайиб кетдими? Ҳокимлик огоҳлантириш сигналини берди


06:55 / 09.02.2016 | 1629\nАссалому алайкум! "42506-савол"да келган савол мен учун жуда муҳим. Тажвид китобларини ўқиб, мад аломати ҳақида яхши тушуна олмадим. quran.uz сайтидан ҳам излаб кўриб батафсил маълумот топишга эриша олмадим. Аввалроқ, биладиган одамлардан ҳам сўраб қониқарли жавоб ололмадим. Сизлардан илтимос, мад аломатига тегишли умумий қоидани батафсил ва тушунишга осон қилиб келтириб берсангизлар. Қандай ҳолатлардада тўрт, беш ёки олти алиф чўзиш вожиб ва қайси ҳолатларда ундай эмас. Бу ерда асосий мақсад, вожибни тарк қилиб гуноҳкор бўлиб қолмаслик. Аллоҳ сизларни яхшиликлар билан мукофатласин!\nВа алайкум ассалом! МАД ВА УНИНГ ҚИСМЛАРИ «Мад»нинг луғавий маъноси чўзиш дегани. Яъни « Учта мад ҳарфи ва икки лин ҳарфини чўзиб айтишдир». Мад ҳарфлари ( ا و ي ) учтадир: 1) Олдидаги ҳарф фатҳали бўлган ҳаракатсиз “алиф”. 2) Олдидаги ҳарф заммали бўлган ҳаракатсиз “вав”. 3) Олдидаги ҳарф касрали бўлган ҳаракатсиз “йа”. Бу мад ҳарфлари Аллоҳ таолонинг نُوحِيهَا “нуу ҳии ҳаа” ёки أُوذِينَا “уу зии наа” калималарида жамланган. Лин ҳарфлари: 1.\tФатҳадан кейин келган сукунли « йа »: َيْ 2.\tФатҳадан кейин келган сукунли « вав »: َوْ Мад сабабига кўра икки қисм бўлади: 1) Аслий мад. 2) Фаръий мад. АСЛИЙ МАД Мад ёки лин ҳарфларининг кетидан ҳамза ёки сукун келмаса, у «аслий мад», бўлади. Аслий мад - "табиий мад" деб ҳам аталади. Табиий мад деб аталишининг сабаби, икки ҳаракатдан зиёда ҳам, кам ҳам чўзилмаганидир. Табиий мад, юқоридаги мад ҳарфларисиз чўзилмайди. Бу мад, чўзилишида ҳеч қандай (ҳамза ва сукун каби) сабабларга муҳтож эмас. Унинг чўзиш миқдори икки ҳаракатдир. Мисол: قَالَ ، يَقُولُ ، قِيلَ ، قُرَيْشٍ ، خَوْفٍ Мад табиий уч қисмга бўлинади: 1) Васл ва Вақф мади. Яъни улаш ва тўхташ мади. Бу шундай мадки, васлда ҳам, вақфда ҳам мад ҳарфи собит туради. Мисол: مَالِكِ (маалики) калимаси маднинг васл ҳолатига, وَأُمْلِي (ва умлии) калимаси маднинг вақф ҳолатига мисол бўлади. Бу икки (васл ва вақф) ҳолатда ҳам мад ҳарфлари мад ҳолатида қолди. 2) Васл мади (кичик сила мади). Бу шундай мадки, васл ҳолатида мад ҳарфи собит турадиган, вақф ҳолатида эса тушиб қоладиган маддир. Мисол: إِنَّهُ هُوَ (ёзилиши), ўқилиш эса إِنَّهُو هُوَ (иннаҳуу ҳува) ёки بِهِ بَصِيراً (ёзилиши), ўқилиш эса بِهِي بَصِيراً (биҳии басироо) бўлади. Бу "ҳа" замирига боғлиқ маддир. Мусҳафларда ушбу мад "ҳа" замирдан кейин замма ҳолатида кичик “вав” билан, касра ҳолатида кичик “йа” билан белгилаб кўрсатилган. 3) Вақф мади (эваз мад). Бу шундай мадки, вақф ҳолатида туриб, васл ҳолатида тушиб қолади. Мисол: عَلِيمًا حَكِيمًا (аълийман ҳакииймаа). Агар "ҳакийман" калимасини ўзидан кейинги келадиган оятга "ҳакийман" деб улаб ўқилса, ҳеч қандай мад бўлмайди. Агар ушбу калимага тўхталса, "ҳакиймаа" деб икки ҳаракат миқдорича чўзилади. Юқорида ўтган уч турли мадларнинг барчаси икки ҳаракат миқдорида чўзилади. Бир ҳаракат миқдори деганда, битта ҳаракатли ҳарфни ўқишга кетган вақт миқдори тушунилади. ФАРЪИЙ МАД Мад ва лин ҳарфларининг бири билан ҳамза ёки сукун келса, у аслий маддан кўра кўпроқ чўзилгани учун, «фаръий мад» дейилади. Фаръий маднинг икки сабаби бўлиб, улар ҳамза ва сукундир. “Ҳамза” сабабидан чўзилган мадлар «ҳамза мадлари», “сукун” сабабли чўзилган мадлар «сукун мадлари» дейилади. Фаръий мад "зиёда мад" деб ҳам аталади. Зиёда деб аталишининг сабаби, баъзи сабаблар аслий мадга зиёда қилингани учундир. Ҳамза сабабидан чўзиладиган мадлар тўрт қисмга бўлинади: 1) Муттасил (қўшилган) мад. Бир калимада мад ҳарфидан кейин ҳамза қўшилиб келса, “муттасил мад” бўлади. Бу мадни тўрт ҳаракатдан беш ҳаракатгача хоҳ васл ҳолатида бўлсин, хоҳ вақф ҳолатида бўлсин чўзиш вожибдир. Мисол: جَاءَ - قُرُوءٍ - جِيءَ 2) Мунфасил (айри) мад. Бир калиманинг охирида мад ҳарфи келса, кейинги калиманинг бошида ҳамза келса (яъни мад билан ҳамза бошқа-бошқа калималарда ажраган ҳолда келса), “мунфасил мад” бўлади. Бу мадни васл ҳолатида тўрт ҳаракатдан беш ҳаракатгача, вақф ҳолатида беш ҳаракатдан олти ҳаракатгача чўзиш жоиз. Мисол: إِنَّا أَعْطَيْنَاكَ - وَفـِي أَنْفُسِكُمْ - إِنَّا أَنْزَلْنَاهُ - وَتُوبُوا إِلَى اللهِ 3) Катта сила мад. Кичик сила маддан кейин ҳамза келса, «катта сила мад» бўлади: وَلَهُ أَجْرهُ - مَالَهُ أَخْلَدَهُ Бу мад ҳукмда жоиз мунфасил мадга эргашади. 4) Бадал мад. Бир калимада мад ҳарфидан аввал ҳамзанинг келишига бадал мад дейилади. Яъни бир калимада икки ҳамза келса, биринчи ҳамза ҳаракатли, иккинчи ҳамза сукунли булса, ўқишлик енгил бўлиши учун шу иккинчи сукунли ҳамзани биринчи ҳамзанинг ҳаракатига мос мад ҳарфига алмаштирилади. Шунинг учун “бадал мад” дейилади. Мисол : (إِأْمَانًا) إِيـمَاناً (أُؤْتُوا ) - أُوتُوا (أَأْمَنُوا ) – أَامَنُوا Мад ҳарфидан кейин сукун ҳам, ҳамза ҳам келмайди. Бу мадни аслий мад каби икки ҳаракат чўзиш жоиз. Сукун сабабли бўладиган мадлар икки қисмдир: 1. Сукунга ориз (йўлиққан) мад. 2. Лозим сукун мад. Сукунга ориз мад “Ориз мад” деб аталишининг сабаби, тўхтаган (вақф)да мад ёки лин ҳарфини сукунга йўлиққанлиги учундир. Агар тўхталмаса, бу табиий мад ҳолича қолади. Мад ёки лин ҳарфидан кейин ориз сукун (тўхташлик сабабидан пайдо бўлган сукун) келса, улар “ориз сукун мади” бўлади. Ориз сукун мади ориз сукундан келиб чиқишидан биламизки, бу мад вақф ҳолатига хосдир. Мад ҳарфидан кейин келган сукунга мисол: الْحِسَابِ ← الْحِسَابْ , الْمُفْلِحُونَ ← الْمُفْلِحُونْ , بِمُؤْمِنِينَ ← بِمُؤْمِنِينْ Лин ҳарфидан кейин келган сукунга мисол: يَوْمٌ ← يَوْمْ، قُرَيْشٍ ← قُرَيْشْ Бу маднинг ҳукмида икки, тўрт ва олти ҳаракат миқдорида чўзиш жоиздир. Лозим сукун мад Лозим мад деб, мад ёки лин ҳарфидан кейин васл ва вақф ҳолатида сукуни лозим келишидир. Бу бир калимада бўлсин ёки бир ҳарфда, бунинг фарқи йўқ. Мисол: اَلْحَاقَّةُ ، اَلصَّاخَّةُ, الم ، ق Бу мад чўзилишидаги сабаб лозим сукун бўлиб, доим бир хилда чўзилгани ҳамда у барча қироатларда чўзилиши лозим деб топилгани учун «лозим» дея ном олган. Бу мадни олти ҳаракат чўзиш вожибдир. 1. Лозим мад. (6 ҳаракат) 2. Муттасил мад. (4,5 ҳаракат) 3. Сукунга ориз мад. (2,4,6 ҳаракат) 4. Мунфасил мад. (4,5-5,6 ҳаракат) 5. Бадал мад. (2 ҳаракат). Валлоҳу аълам.\nАкбар деб исм куйиш жоизми?\nУмра сафарида қазо намози


ҲАМКАСБИМИЗ, ФОТОЖУРНАЛИСТ АЗАМАТЖОН ТОШМАТОВ «ЙИЛНИНГ ЭНГ ФАОЛ ЖУРНАЛИСТИ» ДЕБ ТОПИЛДИ - AUZ.UZ\nТОШКЕНТ (auz.uz). 26 июнь, чоршанба куни, Пойтахтимиздаги “Зарафшон“ концерт залида Ўзбекистон Журналистлари уюшмаси ташаббуси ва қатор ташкилотлар ҳамкорлигида ўтказилаётган “Йилнинг энг фаол журналисти“ анъанавий республика кўрик-танлови ғолиб ҳамда совриндорларини тақдирлаш маросими ўтказилди.\nМаълумотларга кўра, танловга жорий йилда 200 га яқин журналистлар ўз ижодий ишлари билан қатнашган. Улар орасидан 10 нафари асосий мукофотга лойиы деб топилган, 15 нафар совриндорлар қаторидан жой эгаллашган.\n“Йилнинг энг фаол журналисти“ ғолиблари орасида бир неча йиллардан буён “Андижоннома” ва “Андижанская правда” газеталарида фаолият юритаётган, фидойилик ва профессионаллик, ҳалолликни ўзига шиор қилган фотожурналист Азаматжон Тошматов ҳам бор.\nФурсатдан фойдаланиб, таҳририят жамоаси А. Тошматовнинг бугунги ютуғи билан чин қалбдан табриклайди, келгусидаги фаолиятига ривож тилайди.


Баланың раўажланыўында муғаллим де, ата-ана да жуўапкер | ECO XABAR\nБаланың раўажланыўында муғаллим де, ата-ана да жуўапкер\nPosted on Четверг Октябрь 4th, 2018 by hurmet\nЖақында К.Убайдуллаев атындағы Республикалық халық билимлендириў хызметкерлерин қайта таярлаў ҳәм олардың қәнигелигин арттырыў институтының доценты Гүлжәҳән Айекеева «Бала ҳуқықларын қорғаў» конвенциясын балалар менен муғаллимлерге тереңрек үйретиўдиң таза методлары, усы мәселе шеңберинде халық билимлендириў министрлиги менен ЮНИСЕФ шөлкеми менен биргеликте «Балаға дослық қатнасықта болатуғын мектеп» атамасында жойбар әмелге асырылғаны ҳаққында атап өткен. Қәнигениң оқыў процесиндеги таза методларды қолланыў, оларды күнделикли турмысқа енгизиў бойынша көз-қарасларын оқыўшыларға түсиндириў ушын сәўбетлесиўди мақул таптық.\n—Өзбекистан Республикасы не ушын бала ҳуқықларын қорғаў конвенциясына қол қойды?\n— Қәлеген мәмлекет келешек әўладтың кәмил инсан болып жетилисиўи ушын оның қорғап, оған тыянақлы билим бериўди жоқары дәрежеде шөлкемлестиреди. «Бала ҳуқықларын қорғаў» халықаралық конвенциясында баланың раўажланыўы, оның барлық ҳуқықлары кепилликке алынған. Сол ушында Өзбекистан Республикасы 1992-жылы усы әҳмийетли ҳүжжетти ратификациялады. 1994-жылы Өзбекистан Республикасы менен Бирлескен Миллетлер шөлкеми балалар қоры ортасында шериклик ҳаққындағы тийкарғы шәртнамаға қол қойды. Соның менен бирге 2008-жылы 7-январьда Өзбекистан Республикасы «Бала ҳуқықлары кепилликлери» нызамы қабыл етилди.\n«Бала ҳуқықларын қорғаў» конвенциясының тийкарғы бес бағдары бар. Олар төмендегилерден ибарат: Мектепти басқарыўда балалар, шаңарақ ҳәм жәмийетшиликтиң катнасыяы, баланың турмыслық талапларын есапқа алған ҳалда сапалы билим бериў, гендер теңликти есапқа алыў, бала жетилискен ҳалда раўажланыўы ушын саламат қоршаған орталық, барлық балаңы социаллық келип шығыўын есапқа алмаған ҳалда билим бериў процесине тартыў.\n— Бала ҳуқықларын қорғаў конвенциясына АҚШ ҳәм Сомали мәмлекетиниң қол қойыўдан бас тартыўына не нәрсе түртки болды деп ойлайсыз?\n— АҚШ та барлық мәмлекетлик ҳүжжетлер саррас ислеп турғанын атап өтеди. Мәмлекет сиясаты бала ҳуқықларын қорғаўға толық мүмкиншилик жаратады. Яғный АҚШ та конвенцияға қол қойыў мүтәжлиги жо деп есаплаған. Ал, Сомалиге келетуғын болсақ мәмлекет бала ҳуқықлары конвенциясы талапларын толық түрде орынлай алмайды, себеби мәмлекетте ер жетпеген балаларда урыс процесине қатнасады.\n— Ата-ана қалайынша баланың раўажланыўында қатнаса алады?\n— Көпшилик ата-ана мектеп процесине араласыў мүмкин емес деген түсиникте жүргенин жасыра алмаймыз. Лекин бул жағдай жақсы тәрепке өзгерип атырғанын да атап өтиўимизге болады. Ата-ана ашық есиклер күнлерине қатнасып баласы окып атырған мектептиң билим бериўдеги салмағын салыстырады. Ата-ана жыйналысына қатнасып, оқыў процесинде болып атырған айрым олкылықларды айтыўы мүмкин. Буннан тысқары ата-ана баласы менен биргеликте үйге берилген тапсырманы таярлаў арқалы окыў процесиниң бир ағзасын айланыўы да мүмкин. Ата-ана қайсы мектепте баласы ушын жақсы билим берилетуғынын өз таңлаўы да дәстүрге айланып атыр.\n— Муғаллим баланы раўажландырыўда қалай қатнасады?\n— Мен институтқа қәнигелигин жетилистириўге келген муғаллимлерге биринши гезекте балаларды жақсы көриң, егер ондай болмайтуғын болса муғаллимшилик кәсибин таңламағаныңыз жақсы деп айтаман. Ең дәслеп муғаллим баланы сабағына қызықтыра алыўы лазым. Балалардың сораўына жуўап берип қоймай, олардың пикирлерине де қул түриў лазым.\n— Имканияты шекленген балаларға жәмийетте, мектепте қатнасты қалайынша өзгертиўге болады?\n— Имканияты шекленген қәлеген бала жәмийетке араласып, қатары менен ойнағанды, бирге мектепке қатнағанды жақсы, лекин мектептеги балалар оларды қабыл етпей, үстинен күлиўи де мүмкин. Усындай ўақытта муғаллим жәрдемге келиўи керек, яғный муғаллим балаларды, классты алдын ала таярлап алыўы керек, сонда ғана олардың қабыл етиўи аңсат болады. Егер бундай балалар айына, яки ҳәр қыйлы байрамларда мектепке келип турса мақсетке муўапық болар еди.\n— «Балаға дослық қатнаста болатуғын мектеп» атамасындағы жойбардың тийкарғы бағдары неден ибарат еди?\n— 1997-жылы Өзбекистанға глобал билимлендириў түсиниги кирип келди. Орынларды усы түсиникти ен жайдырыў бойынша бираз ушырасыўлар, семинарларда шөлкемлестирилди. Усы көз-қарастан ЮНИСЕФ 2009-жылы усы жойбар менен кирип келди. Жойбарға Ташкент қаласы ҳәм Ташкент ўәлаятынан 200, Ферғанадан 200, Қарақалпақстаннан 200 мектеп жойбардың тийкарғы мақсетли топары сыпатында белгилеп алынған еди. Жойбардың тийкарғы 9 бағдары бар. Ҳәр бир предмет бойынша илимге тийкарланған билим бериў, баланы глобал ойлаўға үйретиў, пәнлердиң интеграциясы, баланы раўажландырыў ҳәм басқалар.\n— Жойбар шеңберинде не нәрселер исленди? Қандай нәтийжелерге ерисилди?\n— Жойбар шеңберинде билимлендириў процесине байланысды мониторинг жумыслары алып барылды. Мониторинг нәтийжелери Қарақалпақстан Республикасы халық билимлендириў министрлигине берилди. Яғный мониторинг жумысларын үйренип шығып республикамыз мектеплериндеги ҳәжетханалардың, асханалардың жағдайлары жақсыланды. Соның менен бирге мектепти таза ишимлик суўы менен тәминлеў жумыслары да жолға қойылды.\n— Бала ҳуқықларын қорғаў бойынша конвенцияны балаларға үйретиўде қандай методлардан пайдаланған мақул болады? Яғный бала ҳуқықлары бузылған ҳалатларды қалайынша түсиндирип бериўге болады?\n— Жойбар тийкарында еки мың оқыўшы окытылды. Бала ҳуқықларын қорғаў конвенциясы тийкарғы 54-статьядан ибарат. Мине усы статьяларды балаларға үйретиў ушын бала ҳуқықлары бузылған жағдайларды мысал сыпатында берип, оның тийкарында оқыўшылар сүўрет салды. Бала ҳуқықлары бузылған ҳалатларды ортаға таслап онан шешим табыўдың жолларын үйреттик.\nМазмунлы сәўбетиңиз ушын рахмет!\nСүўретлерде: Жойбар тийкарында\nөткерилен семинарлардан көринислер


Олий лига-2013 якунлари. "Нефтчи" футболчилари ҳақида / CHAMPIONAT.asia\nОлий лига-2013 якунлари. "Нефтчи" футболчилари ҳақида\nҲар куни битта клубга аталган статистик кўрсаткчилар сайтимизда бериб борилмоқда. "Бунёдкор", "Локомотив", "Насаф", "Пахтакор", "Олмалиқ", "Бухоро", “Металлург” ва "Динамо" клублари ҳақида маълумотлар берилганди. Бугунги кун "Нефтчи" клубига аталади.\nФарғона клуби сафида 2013 йил 29 нафар футболчи майдонда ҳаракат қилди. Жамоа легионерларсиз ўйнаган кам сонли клублардан бири бўлди. 25тадан ўйин ўтказган Шукурали Пўлатов ва ва Сардор Мирзаев клуб таркибида энг кўп ўйин ўтказган футболчиларга айланишди. "Нефтчи" сафида 14та футболчи гол уришга муваффақ бўлди. Шу боис клуб тўпурари бўлган Сардор Мирзаев ва Носир Отақўзиев ҳисобида 4тадан гол мавжуд эканлигидан ҳайрон бўлишга ҳожат йўқ.\nЖамоанинг асосий ҳимоячиси Дилёрбек Эрматов 7 марта огоҳлантирилди. Носир Отақўзиев эса клуб таркибида майдондан четлатилган ягона ўйинчига айланди.\nБугун "Нефтчи" ҳақида яна мақолалар кутинг.


19:40 01.09.2017 (Янгиланган 20:21 01.09.2017) Ҳавола олиш\nТОШКЕНТ, 1 сен — Sputnik. Украина президенти Петр Порошенко чегарада хорижий фуқароларни биометрик назоратдан ўтказиш тўғрисида қарорни имзолади, деб хабар қилди РИА Новости.\nҚарор матни Украина президенти сайтида келтирилган. Янги қарор 2018 йил бошидан кучга киради. Унинг ижросини назорат қилиш Украина Миллий хавфсизлик хизматига юклатилган.\nУкраинага кириш учун чет эл фуқаролари чегарада бармоқ изларини топширишлари керак бўлади. Шунингдек, Украинага амалга ошириладиган ташриф ҳақида олдиндан маълумот юборилиши зарур. Ахборот юбориш механизмини ишлаб чиқиш ҳақида президент икки ой муддат берди. Бир ой ичида хорижий фуқароларни рўйхатга олиш ишларини тартибга келтириш ҳақида топшириқлар берилди.\nБундан ташқари, хавфли миграция даражасидаги давлатлар рўйхатини янгилаш ҳақида топшириқ берилган. Мазкур рўйхатга Россия киритилган.\nУкраинада хорижий фуқароларни биометрик назорат қилиш жараёни уч босқичда амалга оширилади. Биринчи босқичда Украинага келмоқчи бўлган хорижий фуқаро олдиндан маълумотни тақдим этиши зарур бўлади. Иккинчи босқичда биометрик паспорт ёки биометрик маълумотлар чегарада қайд этилади. Учинчи босқичда хорижий фуқаро келган жойда рўйхатдан ўтиши керак бўлади.\nУкраина МХХ котиби Александр Турчиновнинг маълумотга кўра, бу назорат биринчи навбатда Россия фуқаролари учун татбиқ этилади. Украина парламентида Россия билан виза тартибини жорий қилиш бўйича масала кўтарилган. Лекин Киевда бу ҳаракатлар украиналикларнинг ўзига салбий оқибатларга олиб келиши мумкинлиги ҳақида фикр билдирилган.


- ноябрь. 16, 2021\nОлим ва маърифатпарвар инсон Амирсаидхон Усмонхўжаевнинг 2011 йилда нашр этилган "Динимиз фидойилари" номли китоби вақт синовидан ўтиб, янада долзарброқ бўлди.\nОртда қолган даврда китобнинг тез тарқалиши, бутун дунё ва мамлакатимизда рўй берган кейинги улкан ҳодисалар, китобни янги маълумот ва хулосалар билан тўлдириб, қайта чоп этишга зарурат туғдирди.\nИслом динининг юртимизга кириб келиб, кенг тарқалиши, мусулмончиликнинг қарор топишида кимлар фидойилик кўрсатганлигини билишимиз, уларнинг ибратли ишларини давом эттириш бизнинг бурчимиздир.\nАмирсаидхон Усмонхўжаевнинг ташаббуси ва меҳнатию саховатпеша инсон Анвармирзо Ҳусаиновнинг ҳомийлигида яратилиб, жорий йил 10 ноябрда Ўзбекистон Халқаро Ислом академиясида тақдим этилганлиги, янги китобнинг ана шу мақсадга хизмат қилиши шубҳасиз.\nҲа, шайх Эшон Бобохон, шайх Зиёвуддинхон ва муфтий Шамсуддинхон Бобохоновнинг юртимизда ислом динини тиклаш ва ривожлантириш йўлидаги кўп йиллик самарали меҳнатлари юрт мавқеини мустаҳкамлади.\nЧунки минтақамиз, хусусан Ўзбекистоннинг ислом дунёсидаги алоҳида ўрни, ислом маданияти, илму маърифатига қўшган бебаҳо ҳиссаси Машриғу Марғибда эътироф этилган.\nЎрта Осиё ва Қозоғистон муфтийси вазифасини моҳирлик билан бажариб келган шайх Эшон Бобохон ибн Абдулмажидхон ва кейинчалик шайх Зиёвуддинхон қорининг бевосита иштирокида ташкил топиб, улар моҳирлик билан раҳбарлик қилган минтақавий диний тузилма (ЎОҚМДН, САДУМ) миллатлараро ташкилот сифатида фаолият кўрсатганди. Китобда бу ҳақда кўплаб маълумотлар берилган.\nАйни пайтда Эшон Бобохон ибн Абдулмажидхон ва кейинчалик шайх Зиёвуддин минтақамиздаги бешта республика мусулмонларининг муфтийси бўлишган.\nМуҳими, улар бу масъулиятли вазифани ҳам аъло даражада бажарганлар: ёпилган масжидларни очиш, бузилиб ётганларни таъмирлаш, диний тадбирларни ўтказиш, фуқароларнинг ҳаж сафарларига рухсат олиб, бўлажак ҳожиларни унга тайёрлаш ва муқаддас қадамжоларнинг зиёратини рисоладагидай ўтишини таъминлаш масалалари билан шахсан шуғулланганлар.\nЎрта Осиё ва Қозоғистон мусулмонлари диний идорасининг узоқни кўрувчи ва келажакни ўйловчи раҳбарлари – муфтий Бобохоновларнинг улкан хизматларидан яна бири диний муассасалар (бошқарув тузилмалари ва жоме масжидлари) учун кадрларни тайёрлашнинг йўлга қўйилиши бўлди. Уларнинг ташаббуси ва таклифлари билан қадимдан исломий дину маърифат ўчоғи, дини ислом қуввати бўлиб келган Бухоро шаҳридаги Мир Араб мадрасаси ва Тошкентда Ислом олий институтининг очилиши бу соҳадаги муҳим қадамлар эди.\nБу илму фан ўчоқлари нафақат Ўрта Осиё ва Қозоғистон, балки Россиянинг Европа қисми ва Сибир, Кавказорти, Шимолий Кавказ диний муассасалари учун ҳам кадрлар тайёрладилар. Мазкур ўқув юртларини битириб чиққанлар орасида етук мутахассислар, диний жамоаларнинг етакчилари, масалан, Чеченистоннинг собиқ раҳбари, марҳум Аҳмад ҳожи Қодиров, Озарбойжон муфтийси Пошшо-Зода ва бошқа таниқли дин арбобларининг борлиги фикримизни тасдиқлайди.\nМуфтий Бобохоновлар диний-маърифий, ташкилий-мувофиқлаштириш, ўқув-тарбия масалалари билан бирга халқаро алоқаларни ўрнатиш ва ривожлантиришга ҳам эътибор берардилар. Бунда улар, биринчидан, турли мусулмон мамлакатларида ўтказилган халқаро анжуманларда иштирок этиб, ўша даврларнинг долзарб масалалари юзасидан маъруза қилган бўлса, иккинчидан, кўплаб дин ва давлат арбоблари билан алоқа ўрнатди. Уларнинг таклифига биноан Иттифоқ ҳукумати ҳузуридаги Диний кенгаш қошида Халқаро бўлим тузилиб, шайх Зиёвуддинхон унинг биринчи раҳбари сифатида 20 йил ишлади.\nУлардан сўнг ушбу бўлимга Шамсуддинхон ҳазратлари раҳбарлик қилди. Кейинчалик шундай бўлим САДУМ (ЎОМДБ)да ҳам ташкил қилинди. Муфтийлар, шунингдек, қатор республика, бутуниттифоқ ва жаҳон тинчликпарвар ташкилотларининг аъзоси сифатида фаолият кўрсатиб, уларнинг оммавий тадбирлари ва халқаро конференцияларида иштирок этди.\nСовет тинчлик қўмитаси Ўзбекистон бўлинмасининг йиғилишларидан бирида Зиёвуддинхон қорининг ислом динини тинчликпарварлик моҳияти, халқимиз нима сабабдан урушларга қарши эканлигини тушунтирган.\nМуфтий Бобохоновлар иштироки билан ўша даврларда араб мамлакатлари ва ислом дини тарқалган 80 та давлат билан мамлакатимиз ўртасидаги муносабатлар яхшиланган.\nМаълумки, Зиёвуддинхон қори мамлакатимизнинг дипломатик алоқаларини кенгайтириш ва ривожлантириш ишига билвосита, Шамсуддинхон ҳазратлари эса 1994-1998 йилларда Миср Араб Республикасида, 1998-2001 йилларда Саудия Арабистони Подшолигида ва ўриндошлик асосида Баҳрайн, Жазоир, Иордания давлатларидаги Ўзбекистон Республикасининг фавқуллода ва мухтор элчиси бўлиб бевосита ҳисса қўшди.\nТақдимотдаги китобда келтирилган кўплаб фактлар асосида ишонч билан айтиш мумкинки, Ўзбекистоннинг халқаро майдонда нуфузли ўрин эгаллашида муфтий Бобохоновлар қўшган салмоқли ҳисса чиндан ҳам тарихий ва умумжаҳон аҳамиятга моликдир.\nтарих фанлари номзоди, сиёсатшунос\nMore in this category: « Устоз ёди\tИстиғфорнинг ҳукми ва унинг фазилатлари »